ועדת הכספים, כנסת 20, פרוטוקול מספר 977, 2018-02-27 09:36

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני מקדם בברכה את שר הפנים, הפריפריה, הנגב והגליל.

משה גפני: אני שמח שהוא כאן אתנו בדיון על התקציב לשנת 2019, תקציב המשרד עליו הוא מופקד.

משה גפני: אנחנו מאוד משתבחים בעבודה שלך, אדוני השר, בעבודה של המנכ"ל ושל הצוות במשרד וקידום כל הדברים שאתה עוסק בהם.

משה גפני: לפני שאנחנו מתחילים, יש כאן נוהג שאם מישהו מבקש הודעה אישית או הצעה לסדר, אנחנו מאפשרים לו.

משה גפני: ביקשו מיקי לוי ועודד פורר.

משה גפני: גם אני מבקש כי גם אני הולך למסור הודעה אישית.

מיקי לוי: תודה רבה אדוני היושב ראש.

מיקי לוי: אדוני השר, אני רוצה להתייחס לאירועים שהיו בכנסת בשבוע שעבר אז נפל דבר.

מיקי לוי: פעם ראשונה שבתה הכנסת למשך שעתיים ופיזרנו את הישיבות בוועדות השונות מפאת שביתתם של עובדי הכנסת.

מיקי לוי: לא היה כדבר הזה.

מיקי לוי: הדבר הזה מתמשך כבר כחודשיים.

מיקי לוי: כאן בוועדת הכספים דנו בסוגיה הזאת וקבענו כשמונה תפקידים שאפשר יהיה להוציא אותם החוצה למכרזים חיצוניים.

מיקי לוי: התגלה שכנראה בכוונת הנהלת הכנסת להוציא מכרזים נוספים.

מיקי לוי: אני ביקשתי ממך להתערב בעניין כדי לא לכנס את הוועדה לדיון.

מיקי לוי: אתה שוחחת עם יושב ראש הכנסת ואין לי אלא להודות לך על שמנעת שביתה או השבתת העבודה פעם נוספת.

מיקי לוי: הסכסוך הזה בשלב הזה בא על כנו.

מיקי לוי: תודה רבה.

משה גפני: נפגשתי עם יושב ראש הכנסת ואכן השביתה לא מתקיימת.

משה גפני: אני מקווה שלא בשלב הזה אלא לא מתקיימת ויושבים עם ועד העובדים.

משה גפני: זה לא יחזור על עצמו.

משה גפני: לא הייתה שביתה אלא הייתה אסיפה בה אספו את העובדים.

משה גפני: אני מודה ליושב ראש הכנסת על כך שהנושא סודר.

משה גפני: תודה רבה, מיקי לוי.

עודד פורר: אדוני, בקצרה, רק עניין אחד כי אני יודע שאתה תעזוב אחרי דבריך ולכן חשוב לי שתשמע.

עודד פורר: אנחנו ישבנו כאן לפני קצת יותר משנה בדיוני התקציב, דיונים מאוד מאוד אינטנסיביים בנושא קרן הארנונה והנושא של עיר קולטת עלייה.

עודד פורר: הכנסת חוקקה חוקים לגבי החלוקה של עיר קולטת עלייה, בין היתר תקנה שקובעת כי 13 אחוזים מהכסף יוקצו לפי מספרי עולים, בנוסף, עוד 5 אחוזים יוקצו בהתאם לנושא של תגבור לערים שיש בהן עולים מאתיופיה.

משה גפני: זה נושא הדיון.

עודד פורר: זה לא נושא הדיון שהשר יהיה בו.

עודד פורר: , חשוב שהשר ישמע את זה.

משה גפני: המנכ"ל יהיה.

עודד פורר: יש כאן בעיה בחלוקת התקציב.

עודד פורר: אני אומר לך כאן בוועדה, גם עכשיו, בדיוני התקציב, שאנחנו נעמוד על יישום הנושא הזה בתקציבי הקרן כפי שהם צריכים להיות.

משה גפני: תודה רבה.

משה גפני: אני מבקש להודיע, ויכול להיות שאני מדבר גם בשם ש"ס בעניין הזה, אבל אני לא רוצה לעשות זאת כי לא דיברתי עם חבריי ביהדות התורה.

משה גפני: אנחנו נכנסנו לקואליציה והנושא המרכזי אצלנו היה הנושא של תלמידי ישיבות.

משה גפני: אנחנו סבורים שמדינה יהודית לא יכולה להתקיים בלי לומדי תורה שתורתם אומנותם.

משה גפני: כך היה מקום המדינה.

משה גפני: אנחנו נכנסנו לקואליציה והעברנו חוק – קיבלנו עליו גם הרבה ביקורת אבל החוק עבר – והחוק הזה אפשר את המשך לימודיהם של לומדי התורה.

משה גפני: ישראל ביתנו עדיין לא הייתה בקואליציה.

משה גפני: בג"ץ פעם רביעית פסל את זה, שזה דבר שראוי לדיון בפני עצמו.

משה גפני: הכנסת מקבלת החלטות, מחוקקת חוקים והבג"ץ פעם אחר פעם פוסל את זה.

רועי פולקמן: הוא פוסל כאשר החקיקה נעשית ברשלנות.

משה גפני: בסדר.

משה גפני: היות וזאת הודעה אישית, אל תעזור לי.

עודד פורר: דווקא כאן, רועי, אתם הייתם שותפים לחקיקה הזו.

משה גפני: מה זה הדבר הזה?

משה גפני: אני מדבר עכשיו בהודעה אישית.

יצחק וקנין: אתה לא היית.

רועי פולקמן: בחקיקה האחרונה הייתי וזה היה רשלני ואמרנו את זה.

יצחק וקנין: אל תגיד רשלני כי אתה לא היית כאן.

רועי פולקמן: התיקון האחרון.

מיקי לוי: הרגע היחיד שכיף לי להיות באופוזיציה, אדוני היושב ראש.

משה גפני: אני לא מפריע כאשר מישהו מבקש הודעה אישית.

משה גפני: אני לא מבין מה זאת ההתנהגות הזאת.

משה גפני: אתם כולכם רשלנים.

משה גפני: מה שאתם עושים, תכף אני אדבר על מה שאתם עושים.

משה גפני: רשלני.

משה גפני: היית בעניין, תמכת בזה ושלום על ישראל.

משה גפני: אנחנו ביקשנו, בעקבות פסיקת הבג"ץ, לעשות אחד משניים: היות וזה כבר כמה פעמים שבג"ץ פסל את זה בניגוד לעמדת הכנסת, וזה בכלל לא משנה איך החוק נעשה.

משה גפני: בזמן האחרון אנחנו באמת רואים שלחוק אין משמעות.

משה גפני: בדיון אתמול עם משרד האוצר שעבר על החוק וזה שהוא היה צריך להביא את תקציב ההתאמות, הוא היה צריך להביא ב-10 בדצמבר ולא הביא.

משה גפני: עבר על החוק.

משה גפני: בסדר.

משה גפני: גם לא היה רשלני אלא פשוט לא מקיימים את החוק וזה לא במקרה היחיד.

משה גפני: אז אנחנו אמרנו אחד משניים: או שעושים פסקת התגברות אחרי ארבע פעמים שבג"ץ פוסל חוק שהכנסת עושה, וכחלון התנגד לעניין הזה.

משה גפני: הוא אמר שהוא לא מסכים לפסקת התגברות אבל כל חוק אחר שנביא, הוא יתמוך.

משה גפני: אז אנחנו באנו ואמרנו שנעשה חוק יסוד שהוא יהיה במקום פסקת ההתגברות ואז ישראל ביתנו מתנגדת.

משה גפני: ישראל ביתנו כנראה הייתה מסכימה לפסקת ההתגברות ואנחנו נופלים בין שני המקרים האלה.

משה גפני: אני מודיע שאני אצביע יותר על החוקים ההזויים שאתם מביאים.

משה גפני: אני הצבעתי עד עכשיו, הייתי חלק מהעניין.

יצחק הרצוג: כולל התקציב?

יצחק הרצוג: אז אין תקציב.

משה גפני: אל תעזור לי.

משה גפני: אני אומר את מה שאני רוצה להגיד.

משה גפני: אני לא אומר יותר מזה.

רועי פולקמן: אם כן, נלך הביתה.

רועי פולקמן: חבל על הזמן של כולם.

משה גפני: כל מיני חוקים הזויים שמביאים שכל אחד סוחב לאיזה כיוון.

משה גפני: אנחנו עד היום, בניגוד לעמדתנו, הלכנו עם החוקים האלה כי הבנו שאנחנו חלק מקואליציה ולכל אחד יש אינטרסים.

משה גפני: דרך אגב, רועי, עדיף לך לא לומר כי החוקים האלה, גם אתה התנגדת להם אבל נניח לעניין הזה.

משה גפני: אתה סתם מתערב.

משה גפני: אתם מתחרים, אתם וישראל ביתנו, מי יהיה יותר.

עודד פורר: על מה מתחרים?

משה גפני: זה בסדר גמור.

משה גפני: אני לא אצביע יותר.

עודד פורר: בהסכם הקואליציוני, קודם כל צריך להגיע למפלגות הקואליציה.

עודד פורר: זה לא הגיע.

עודד פורר: תביא את זה לראשי סיעות הקואליציה.

משה גפני: אני לא אצביע יותר על חוקים הזויים.

עודד פורר: גם אנחנו לא נצביע על חוקים הזויים כמו החוקים שאתם רוצים להביא השבוע.

עודד פורר: לא נצביע.

משה גפני: הכול יתנהל לפי הסדר.

משה גפני: אתם תביאו את החוק על המואזין ואנחנו נצביע נגגד.

יוסף ג'בארין: אני מברך על זה.

משה גפני: אנחנו לא נצביע על חוק הזוי שלא מועיל בשום דבר ורק גורם לנזק.

משה גפני: הוא לא מועיל בכלום כי גם היום יש חוק שאסור לעשות רעש אבל לא מיישמים אותו.

עודד פורר: במקרה הזה הגיעו להסכמות.

משה גפני: הסכמות, יעשו אתי עכשיו הסכמות.

משה גפני: אנחנו נביא מחר את החוק אותו הכין חבר הכנסת בן צור.

עודד פורר: ואנחנו נצביע נגד.

משה גפני: ייפול – ייפול.

משה גפני: יעבור – יעבור.

עודד פורר: אתם תעבירו את חוק גיוס על הקולות של המפלגות הערביות.

עודד פורר: זה שיא השיאים.

משה גפני: אנחנו יותר לא משחקים.

רועי פולקמן: גפני, במקום לשבת ולנהל על זה דיון?

משה גפני: אנחנו יותר לא משחקים בעניין הזה.

משה גפני: אני מבקש לא להפריע לי.

עודד פורר: תעבירו עם המפלגות הערביות.

יוסף ג'בארין: מה הבעיה עם המפלגות הערביות?

משה גפני: אנחנו לא נקיים יותר דיונים על העניין הזה.

יוסף ג'בארין: מה הבעיה במפלגות ערביות?

עודד פורר: תצביעו בעד גיוס לכולם.

עודד פורר: גם אתם צריכים להתגייס לשירות לאומי.

עודד פורר: לא יקרה לך שם דבר אם תעשה שירות לאומי.

עודד פורר: שום דבר לא יקרה לך אם תשרת במכבי האש ותעשה שירות לאומי שלוש שנים.

משה גפני: תודה רבה.

משה גפני: אנחנו עוברים לסדר היום.

משה גפני: כפי שאמרתי, אנחנו מקדמים בברכה את שר הפנים הרב אריה דרעי ומודים על העבודה שהם עושים במשרד הפנים.

משה גפני: אני מבקש, אדוני השר, הבמה לרשותך.

משה גפני: לאור הנסיבות, בסדר, אנחנו ממשיכים את העבודה.

משה גפני: תמשיך את העבודה החשובה שאתה עושה.

אריה מכלוף דרעי: בוקר טוב חבריי חברי הכנסת וכל הפמליה הנכבדה שמלווה אותי כאן.

אריה מכלוף דרעי: כפי שאתם רואים בכותרת, אני אנסה היום בקצרה לדבר גם על משרד הפנים, גם על המשרד לפיתוח הפריפריה נגב וגליל וגם על רשות האוכלוסין.

אריה מכלוף דרעי: נמצאים כאן שלושת המנכ"לים - מרדכי כהן, אריה משעל ופרופסור שלמה מור יוסף – והצוות הבכיר של המשרדים הללו.

אריה מכלוף דרעי: אני אדבר בכותרות מאחר שהנושאים - על כל נושא אפשר להרחיב עליו את הדיבור – הם נושאים שכל אחד מכם נתקל בהם ומצוי בהם.

אריה מכלוף דרעי: אלה למעשה החיים האמיתיים של האזרחים, המשרדים שאנחנו מופקדים עליהם בכל תחום כזה ולכן זה מאוד מאתגר ואפשר לדבר על זה הרבה.

אריה מכלוף דרעי: כפי שאתם רואים, האתגרים שלנו, המדיניות שלי במשרד מאז נכנסתי לפני למעלה משנתיים, היא דבר ראשון צמצום הפערים ברשויות המקומיות ובאוכלוסייה.

אריה מכלוף דרעי: אני חוזר ואומר את זה כל הזמן עד שכל אחד ידע את זה בעל פה.

אריה מכלוף דרעי: התקציב היחידי - אדוני היושב ראש, אתה יושב ראש ועדת הכספים ואתם בקיאים בכל תקציבי משרדי הממשלה – מכל משרדי הממשלה שכולו, מתחילתו ועד סופו, אולי להוציא מיליונים בודדים, אבל כל תקציב המשרד מתחלק ל-35 אחוזים מאוכלוסיית מדינת ישראל.

אריה מכלוף דרעי: 65 אחוזים מאוכלוסיית מדינת ישראל לא מקבלים אגורה מתקציב משרד הפנים.

אריה מכלוף דרעי: לדעתי זה התקציב הכי צודק, הכי שוויוני והכי מצמצם פערים שיכולים להיות.

אריה מכלוף דרעי: לא בגלל שאנחנו חלילה וחס לא מטפלים ב-65 אחוזים מהאוכלוסייה, לא, הם לא מקופחים, הם נמצאים ב-60 רשויות מקומיות איתנות, נטולות מענק, עם הכנסות חיוביות על ההוצאות ולכן אנחנו מאפשרים להן על פי חוק לגבות ארנונה.

אריה מכלוף דרעי: יש להן ארנונת עסקים, יש להן בתי מלון, יש להן תעשייה, יש להן משרדי ממשלה ואחרים ולכן נפל בחלקן והן מבוססות.

אריה מכלוף דרעי: שדאר הרשויות המקומיות שהן מהוות 35 אחוזים ממדינת ישראל, אבל הן כ-200 רשויות מקומיות, 197 רשויות מקומיות, הן בעלות מענק ואלה למעשה הרשויות החלשות ממגזרי המיעוטים, החרדים, הפריפריה, עיירות הפיתוח.

אריה מכלוף דרעי: אלה הרשויות שאנחנו מטפלים בהן ועל זה אנחנו שמים את כל כובד המשקל.

אריה מכלוף דרעי: יש היום מענק איזון שגדל בצורה משמעותית ועוד מעט אני אפרט, ויש את הדברים האחרים שעשינו כדי לצמצם את הפערים.

אריה מכלוף דרעי: אם כן, זה הדבר הראשון במדיניות שלנו.

אריה מכלוף דרעי: הדבר השני הוא כמובן שיפור התהליכים וצמצום הבירוקרטיה - וגם את זה אני אפרט - בכל תחום אני מופקד עליו, אם זה ברשות ההגירה, אם זה במשרד הפנים, אם זה במשרד הפריפריה.

אריה מכלוף דרעי: זו המטרה שלנו.

אריה מכלוף דרעי: העצמת השלטון המקומי.

אריה מכלוף דרעי: אני מאמין לא מהיום אלא כבר לפני 30 שנים עת נפל בחלקי להיות מנכ"ל משרד הפנים ושר הפנים בסיבוב הקודם, אני האמנתי אז ואני מאמין היום ביתר שאת כיוון שהיום כולם רואים את זה שהשלטון המקומי הוא למעשה היד הארוכה של הממשלה ולמעשה האזרח הרגיל הנורמטיבי בכל השלטון המקומי רואה בראש הרשות ובמועצת הרשות כשלטון שלו.

אריה מכלוף דרעי: הוא צריך לתת תשובות בכל נושא.

אריה מכלוף דרעי: גם בנושאים שהממשלה מופקדת עליהם, הם רואים ככתובת את השלטון המקומי ואת ראש הרשות.

אריה מכלוף דרעי: לכן חשוב מאוד להעצים ולתת להם כמה שיותר עצמאות.

אריה מכלוף דרעי: במסגרת הזאת אני פועל ואמשיך לפעול.

אריה מכלוף דרעי: הרשויות האיתנות, החזקות יותר, פחות רגולציה ויותר עצמאות.

אריה מכלוף דרעי: ככל שרשות מתנהלת יותר טוב, יותר תקין, יותר שקוף, היא תקבל מאתנו יותר חבל וצמצום רגולציה.

אריה מכלוף דרעי: מצד שני, אנחנו נפעל כפי שאנחנו צריכים לפעול, לדאוג לכך שבאמת השלטון המקומי יפעל על פי חוק ועל פי הנהלים.

אריה מכלוף דרעי: הנגשת השירותים לאזרח והפחתת יוקר המחייה.

אריה מכלוף דרעי: אלה נושאים שכביכול מה למשרד הפנים לנושאים האלה, אבל בדברים שאנחנו מופקדים עליהם – אם זה בחוק רישוי עסקים, ברפורמה הגדולה שאנחנו הבאנו לכנסת בחוק ההסדרים – בסוף זה ישפיע בצורה משמעותית ביותר על נושא של יוקר המחייה יחד עם האוצר ומשרד ראש הממשלה.

אריה מכלוף דרעי: כמובן אפילו בנושא הקטן שהטלתם עלינו בנושא הקייטנות.

אריה מכלוף דרעי: אני חשבתי שהמקום הוא לא משרד הפנים אלא זה היה צריך להיות במשרד החינוך, אבל משרד החינוך לא רצה את זה כך שבמקום שאין איש, השתדל להיות איש.

אריה מכלוף דרעי: לקחתי על עצמי את הפיקוח הזה.

אריה מכלוף דרעי: זה לא פשוט.

אריה מכלוף דרעי: אין לי את הכלים לכך אבל עשינו עבודה גדולה ואתם ראיתם את מה שפרסמנו.

אריה מכלוף דרעי: אנחנו מורידים את הקייטנות למחיר הכי מינימלי שיכול להיות כדי שכל אדם ואדם יוכל ליהנות מהן.

אריה מכלוף דרעי: יש עוד שורה של דברים שאנחנו פועלים כדי להפחית את יוקר המחייה.

מיקי לוי: אתה מדבר על קייטנות הקיץ?

אריה מכלוף דרעי: כן.

מיקי לוי: לא יאומן.

אריה מכלוף דרעי: בחינוך לא רצו את זה.

אריה מכלוף דרעי: הם צריכים אחר כך ביקורת?

אריה מכלוף דרעי: אני לא יודע למה.

רועי פולקמן: הקייטנות הן שירות אדיר.

אריה מכלוף דרעי: חבר הכנסת דודי אמסלם שהביא את החוק הזה הפעיל עלינו את כל המכבש ולא יכולתי לסרב לו למרות שבאמת זה לא קשור למשרד שלי.

יצחק הרצוג: בכמה זה מתוקצב?

אריה מכלוף דרעי: יש קייטנות מ-8:00 עד 1:00 ויש מ-8:00 עד 4:00 אחר הצהרים, כולל ארוחת צהרים.

אריה מכלוף דרעי: לפעמים הקייטנות היו בתוך נכסים של העירייה, במתנ"סים, ואפילו עם סיעות שמתוקצבות ומקבלות על כך שכר, בחלק מהרשויות לצערי הייתה כאן הפקרות בעניין.

אריה מכלוף דרעי: אני חייב לומר לך שכל אחד עשה מה שרצה אבל היו כמה רשויות שהיוו מגדלור, כמו אשדוד, כמו רמלה, כמו נחל סורק ואחרות, שעשו את אותן קייטנות מ-8:00 עד 4:00 ב-1,000 שקלים, ב-1,100 שקלים ואחרים לקחו 2,400 ו-2,500 שקלים.

אריה מכלוף דרעי: אפילו 3,000 שקלים.

אריה מכלוף דרעי: איך יכול להיות?

אריה מכלוף דרעי: נכנסנו לעניין והבנו, חפרנו אבן על אבן.

אריה מכלוף דרעי: צוות שאני הקמתי בדק כל דבר ודבר מהסנדביץ עד השוקו אבל גם דאגנו שהקייטנות לא יהיו ביבי-סיטר אלא יהיו באמת עם תוכן, עם פעילות חוץ ועם פעילות פנים.

אריה מכלוף דרעי: בנוסף למחיר הזה, קבעתי מחיר תקרה.

יצחק הרצוג: בכמה אתה משתתף?

אריה מכלוף דרעי: חוץ מזה, דרך משרד הפריפריה, לאלה שזקוקים לרווחה, אלה שמטופלים ברווחה או ברשויות חלשות, אנחנו, על המחיר הנמוך שעשיתי, גם נסבסד כמה מאות שקלים כדי שכל זוג יוכל לשלוח את הילדים שלו.

עודד פורר: הלוואי שמשרד החינוך היה לומר מכם כשהוא עשה את בית הספר של החופשים עכשיו בחגים, שהכול הולך להיות פלופ אחד גדול.

יצחק וקנין: זה נפל.

עודד פורר: כי הוא לא שיתף את הרשויות המקומיות.

אריה מכלוף דרעי: הדברים כתובים ואני יודע שאתם קוראים אותם.

אריה מכלוף דרעי: אני חושב שמשרד הפנים, מבחינת ההישגים שלו, אתם רואים את ההבדלים בתקציב, מה היה בשנים הקודמות ומה יש עכשיו בבסיס.

אריה מכלוף דרעי: הגענו לתקציב של 6 מיליארד שקלים.

אריה מכלוף דרעי: כל הזמן אנחנו במגמה של עלייה כאשר המטרה היא לצמצם פערים.

אריה מכלוף דרעי: חוץ מכל הדברים הללו, חוץ ממענק האיזון שהיום הוא בבסיס כבר 3 מיליארד ו-150 מיליון, חוץ מזה אנחנו עשינו עוד כמה פעולות.

אריה מכלוף דרעי: הקרן לצמצום שאתם הייתם שותפים בחקיקה, כל מה שאתם החלטתם - - -

משה גפני: רגע.

משה גפני: לגבי הגידול בתקציב.

משה גפני: גדל ל-2019, בכמה?

<מרדכי כהן: הגיע ל-6.5 מיליארד שקלים.

משה גפני: כמה היה ב-2018?

<מרדכי כהן: ב-2018 התחלנו ב-5 מיליארד וסיימנו ב-6 מיליארד.

אריה מכלוף דרעי: מענק האיזון הבא לצערי הרב בשנים האחרונות, מאז נכנס איזשהו שר פנים ב-2003 למשרד הפנים וטען שמענק האיזון הוא גדול מדי ולכן קיצץ אותו בלמעלה מחצי.

משה גפני: אברהם פורז.

משה גפני: זה היה לילה שחור בכנסת.

יצחק הרצוג: אני זוכר את הלילה הזה.

משה גפני: כן.

משה גפני: זה היה לילה שחור.

<קריאה: 2.4.

אריה מכלוף דרעי: הנוסחה מאוד משופרת ואנחנו עוד לא סיימנו.

אריה מכלוף דרעי: אנחנו ממשיכים בהתדיינות עם האוצר כדי לשפר את הנוסחה הזו יותר ויותר.

אריה מכלוף דרעי: ברור שאנחנו עכשיו בגידול מאוד משמעותי.

אריה מכלוף דרעי: אני מדבר בכותרות.

אריה מכלוף דרעי: אחר כך אני אדבר על קרן הארנונה.

אריה מכלוף דרעי: עודד, אני רוצה להמשיך ואחר כך אני אדבר על זה.

עודד פורר: מנכ"ל משרד הקליטה כאן כדי סוף סוף לדבר עם משרד הפנים.

עודד פורר: לא הצלחתם בממשלה.

אריה מכלוף דרעי: אני רואה שאתה באמת מתוח, כל כך בוער לך העניין הזה.

משה גפני: לא.

משה גפני: לך לפי הסדר.

משה גפני: לא לתת פריבילגיה לישראל ביתנו.

אריה מכלוף דרעי: יש לי יחס חם מיוחד לעודד.

אריה מכלוף דרעי: זכות אבות.

אריה מכלוף דרעי: חברים, פעלנו ככתבו וכלשונו עד הפרוטה האחרונה.

אריה מכלוף דרעי: נקודה.

אריה מכלוף דרעי: אני אוכיח לכם את זה בהמשך, אבל רק כדי להוריד את המתח.

אריה מכלוף דרעי: רבותיי, קשה מאוד, כידוע לכם, לאחד רשויות מקומיות.

אריה מכלוף דרעי: זה מבצע.

אריה מכלוף דרעי: זה לוקח אנרגיות ולא בטוח שאתה מצליח גם בסוף המהלך אחרי שהשקעת כל כך הרבה אנרגיות והאנרגיות הן נכס היום שאתה צריך לדעת.

אריה מכלוף דרעי: אני חייב לציין את שלמה בוחבוט, יושב ראש מרכז השלטון המקומי הקודם, שלפני שנים, עשר שנים, הביא מצרפת את הנושא הזה של אשכולות והם התארגנו.

אריה מכלוף דרעי: בשנת 2016 היו חמישה אשכולות וולנטריים.

אריה מכלוף דרעי: אשכול הוא שיתוף פעולה אזורי שלוקחים שירותים מסוימים ועובדים ביחד כל הרשויות שנמצאות באותו אזור.

אריה מכלוף דרעי: היו לנו שלושה בצפון ושניים בדרום אבל הם היו וולנטריים, לא היו להם סמכויות על פי חוק, לא יכלו לגבות, לא יכלו לאכוף, לא יכלו לעשות מכרזים, כל מיני דברים אחרים.

אריה מכלוף דרעי: העברנו חוק ברוך השם של האשכולות וכפי שאתם רואים, עכשיו יש חמישה אשכולות וב-2018 אנחנו הולכים ל-11 אשכולות, בשנת 2019 ל-14 אשכולות.

אריה מכלוף דרעי: המשמעות של זה היא שב-2019, 140 רשויות מקומיות במדינת ישראל יעבדו בשיתוף פעולה אזורי.

אריה מכלוף דרעי: מה זה אומר.

אריה מכלוף דרעי: החזק, החלש, מגזרים כאלה ואחרים, מועצה אזורית עם מועצה מקומית ועירייה בשירותים הגדולים, אם אלה שירותי חירום, אם אלה שירותי ספורט, חינוך, תרבות, תברואה, תעסוקה, כל מיני שירותים, סקטורים שונים.

אריה מכלוף דרעי: רבותיי, אני רואה בזה כלי.

אריה מכלוף דרעי: זה יהווה את המהפכה האמיתית בשלטון המקומי בשנים הבאות ולפי דעתי גם כל משרדי הממשלה לאט לאט יתחילו לעבוד מול האשכולות הללו והאשכולות הללו יהפכו בסוף לאיזושהי יישות שתבנה את עצמה לאט לאט ותהיה הכלי האמיתי.

אריה מכלוף דרעי: הנה התקציב עליו דיברתי.

אריה מכלוף דרעי: הגדלת בסיס התקציב, תקציבי פיתוח, מענקים.

אריה מכלוף דרעי: כפי שאמרתי בשנה שעברה, ברוך השם אנחנו מיישמים את זה.

אריה מכלוף דרעי: אין יותר תכניות הבראה במשרד הפנים, חוץ מאלה שאנחנו מסיימים אתם.

אריה מכלוף דרעי: אנחנו הולכים לתכניות המראה.

אריה מכלוף דרעי: יש לנו 200 מיליון שקלים לעשות תכניות המראה לרשויות מקומיות ובימים הקרובים אנחנו נפרסם את הרשימה של הרשויות שנכנסו לקריטריון הזה.

אריה מכלוף דרעי: זאת תהיה בשורה.

אריה מכלוף דרעי: במשך חמש שנים, במקום לעמוד במקום, המראה, הפירוש הוא להגביר את הפעילות שלהן, את מקורות ההכנסה שלהן, לדאוג להן לפתח מקורות הכנסה עצמיים כדי שהן יעמדו בזכות עצמן.

אריה מכלוף דרעי: יש כאן תוספת של 200 מיליון שקלים מרשות שדות התעופה ב-2018 וב-2019.

משה גפני: מה זאת התוספת של ה-200 מיליון שקלים?

משה גפני: אתמול היה על זה דיון כאן.

אריה מכלוף דרעי: אני לא נכנס לפירוט עכשיו.

משה גפני: רק תגיד מה זה.

אריה מכלוף דרעי: שדה התעופה בן גוריון, כולנו עוברים שם וברוך השם שדה התעופה חי ונושם ובועט והעסקים שם פורחים.

משה גפני: ומרוויח כסף.

אריה מכלוף דרעי: ומרוויח הרבה כסף.

אריה מכלוף דרעי: הוא בשטח גלילי.

אריה מכלוף דרעי: הוא לא בשטח מוניציפאלי ולכן הוא לא משלם ארנונה לאף אחד.

אריה מכלוף דרעי: האוצר כל שנה או כל שנתיים לוקח כסף מרשות שדות התעופה לקופת המדינה.

עודד פורר: אולי נעביר אותו לגליל ואז הוא באמת יהיה גלילי.

אריה מכלוף דרעי: כפי שהודעתי לכם, ואמרתי, נדווח על זה, אני הקמתי ועדות גיאוגרפיות קבועות, שש ועדות גיאוגרפיות שהן ועדות לשינוי גבולות, לאיחוד רשויות, לצדק חברתי, ונתנו מנדט לוועדה של אזור המרכז לדון במעמדו המוניציפאלי של שדה התעופה בן גוריון, האם לצרף אותו לרשות מקומית, איך עושים חלוקת הכנסות, יש רשויות שגובלות בו והן נפגעות מהרעש ושההכנסות הגדולות הללו יטפטפו קצת גם לאזרחים שמסביב, אלה שסובלים.

אריה מכלוף דרעי: זה צדק חלוקתי עליו אני מדבר.

מיקי לוי: יש לי הפתעה בשבילך.

אריה מכלוף דרעי: רגע, לפני ההפתעות.

אריה מכלוף דרעי: כמובן שמיד השביתו את השדה.

אריה מכלוף דרעי: לא התרגשתי.

אריה מכלוף דרעי: דרך אגב, הם רצו להשבית אותו בשבת ואמרתי שיעשו את זה כל שבת, אני אשמח מאוד ושיבורכו מפי עליון, אבל משום מה לפני שבת הם ביטלו את השביתה.

אריה מכלוף דרעי: לא יודע למה.

אריה מכלוף דרעי: לא הסכמתי בשום אופן להפסיק את הדיונים של הוועדה.

אריה מכלוף דרעי: הוועדה קיימה ישיבות עם ראשי הרשויות, קיימה דיונים וכשהגיע הדיון על התקציב, האוצר ישב אתנו ביחד וניהלנו משא ומתן.

אריה מכלוף דרעי: פעם ראשונה שהאוצר היה מוכן, אמנם הם הציעו 40 מיליון שקלים כחלופה, הם אומרים שהם מדדו ואם בן גוריון ישלם מסים, הם, לפי הערכתם, חושבים שאלה 40 מיליון, 50 מיליון שקלים.

אריה מכלוף דרעי: אני אמרתי שאני לא רוצה כסף.

אריה מכלוף דרעי: בואו ניקח מודדים ונמדוד ומה שיצא, תשלמו.

אריה מכלוף דרעי: אתם לא רוצים שנגבה את זה מבן גוריון, בסדר, אין לי בעיה לקבל כחלק תקציבי.

אריה מכלוף דרעי: בסוף התפשרנו על 100 מיליון.

אריה מכלוף דרעי: אני אומר לכם שלפי הערכות של אנשי המשרד שלנו, אם היינו מודדים, היינו מגיעים ל-85 מיליון שקלים.

אריה מכלוף דרעי: אני מקווה שהאוצר לא יוריד לי את ה-15 מיליון.

עודד פורר: לכמה רשויות ה-100 מיליון?

אריה מכלוף דרעי: רגע.

אריה מכלוף דרעי: ישר אתם קופצים.

אריה מכלוף דרעי: קודם כל, יש לנו בתקציב 100 מיליון שקלים בבסיס של התקציב ואנחנו ביקשנו שזה לא יהיה רק ב-2019 אלא שזה יתחיל כבר עכשיו ב-2018 וקיבלנו כסף ב-2018.

אריה מכלוף דרעי: השאלה שעודד שאל היא שאלה טובה, איזה רשויות, באיזה מרחק, האם אלה רשויות בהיקף יותר רחב או לא.

אריה מכלוף דרעי: אנחנו בודקים.

אריה מכלוף דרעי: עוד לא סיימנו את הסוגיה הזאת.

אריה מכלוף דרעי: לצערי אנחנו עסוקים בהרבה מאוד דברים אחרים שאנחנו צריכים לסיים אותם, אבל גם בסוגיה הזאת יש כאן בשורה גדולה שלא הייתה אף פעם ועכשיו אנחנו מתחילים להתמודד עם זה.

אריה מכלוף דרעי: בעזרת השם אנחנו נפעל על פי מה שצריך לפעול.

אריה מכלוף דרעי: שוב אני אומר שחלוקת התקציבים במשרד הפנים, אני רוצה להבהיר את זה, היא הכי שקופה ביחס לכל משרדי הממשלה.

אריה מכלוף דרעי: כל אגורה במשרד הפנים, כל אחד יודע לאן היא הולכת.

אריה מכלוף דרעי: אנחנו נקבע את הקריטריונים.

משה גפני: בסעיף הזה, כתבתם במצגת שלכם, תוספת של 200 מיליון שקלים מרשות שדות התעופה.

<מרדכי כהן: ב-2018.

<מרדכי כהן: מ-2019 ואילך בבסיס זה 100 מיליון.

<מרדכי כהן: בשנת 2020 זה יהיה 100 מיליון.

<מרדכי כהן: בשנת 2021 זה יהיה 100 מיליון.

אריה מכלוף דרעי: הניסוח קצת מבלבל.

אריה מכלוף דרעי: גם אני התבלבלתי ממה שנאמר.

מיקי לוי: אתמול התקיימה כאן ישיבה רצינית ועשינו חשבון גס ותקפנו את האוצר.

מיקי לוי: ה-100 מיליון האלה לא מספיקים לשפות את אותם ראשי מועצות מסביב.

משה גפני: נדבר על זה.

משה גפני: היה דיון על העברת מיליארד ו-200 מיליון שקלים מרשות שדות התעופה לאוצר.

מיקי לוי: אני לא תוקף אותך.

מיקי לוי: אני תוקף את האוצר.

אריה מכלוף דרעי: הבנתי את זה.

אריה מכלוף דרעי: אני והאוצר נמצאים באותו צד.

אריה מכלוף דרעי: ברגע שהגענו להסכם, בואו נהיה אמיתיים.

אריה מכלוף דרעי: המיליארד ו-200 מיליון, זה לא כסף של ארנונה.

אריה מכלוף דרעי: המיליארד ו-200 מיליון שהאוצר לוקח, זה כסף שהוא עודפים שלהם.

אריה מכלוף דרעי: אם אני עכשיו הייתי משייך את נמל התעופה בן גוריון, לא רוצה להגיע להסכם עם האוצר, הייתי פועל על פי סמכותי והייתי משייך את נמל התעופה בן גוריון נניח לרמלה, ללוד או לעיר אחרת, הרי אני לא יכול לגבות ארנונה אם הוא לא שייך לתחום מוניציפאלי.

אריה מכלוף דרעי: אם הייתי מצרף את נמל התעופה בן גוריון לעיר מוניציפאלית ואז העירייה הייתה שולחת לו מודדים והייתה גובה ארנונה על פי דין, היא לא הייתה מגיעה ל-100 מיליון שקלים.

אריה מכלוף דרעי: לכן אי אפשר לבוא סתם ולומר שנכתוב.

משה גפני: בסדר.

משה גפני: סיכום ביניים של מה שאמרת לגבי העניין הזה.

משה גפני: הוא אומר שמבחינת הארנונה, הוא, משרד הפנים, היה יכול לקבל פחות אבל הגיע אתם להסכם שהוא מקבל יותר.

משה גפני: זה רלוונטי לגבי משרד הפנים.

אריה מכלוף דרעי: 70 שנים לא גבו אגורה אחת.

משה גפני: נכון.

רועי פולקמן: רק צריך נוהל שמגדיר איזה רשויות מקבלות.

רועי פולקמן: צריך להיות נוהל הרבה יותר ברור.

אריה מכלוף דרעי: יהיה נוהל.

אריה מכלוף דרעי: חשבת שנחלק את זה בלי נוהל?

רועי פולקמן: ברור, אבל צריך לדעת איך זה מתחלק.

אריה מכלוף דרעי: תקבלו על כך ידיעה.

משה גפני: לנו יש דיון אחר שלא קשור לנושא של משרד הפנים והוא יהיה על תשתית הקריטריונים של משרד הפנים.

משה גפני: אבל לנו יש דיון אחר.

משה גפני: בא האוצר, מבקש מאתנו, שלא בצדק, מיליארד ו-200 מיליון שקלים להעביר למשרד האוצר.

רועי פולקמן: מרשות שדות התעופה?

משה גפני: כן.

משה גפני: מיליארד ו-200 מיליון שקלים.

משה גפני: על זה היה הדיון.

רועי פולקמן: מה אתה רוצה שיעשו עם הכסף הזה?

רועי פולקמן: שיישאר?

משה גפני: יש לנו הצעות מה לעשות עם הכסף הזה.

משה גפני: שלא יעשו חוק כזה בחוק ההסדרים ברשלנות.

משה גפני: שלא יעשו ברשלנות.

רועי פולקמן: לא ברשלנות.

רועי פולקמן: ביסודיות.

רועי פולקמן: כסף שלא צריך לשבת בכל מיני גופים.

משה גפני: דיברנו על זה כאן.

רועי פולקמן: כל מיני קופות סגורות של כל מיני ארגונים.

מיקי לוי: אתה לא מקשיב.

מיקי לוי: אנחנו רק טוענים שה-100 מיליון שקלים לא מספיקים.

משה גפני: אבל רועי, הסכמת.

רועי פולקמן: אני בעד שיהיה יותר כסף לרשויות.

אריה מכלוף דרעי: חברים, אני ממשיך.

אריה מכלוף דרעי: במסגרת צמצום הפערים, יצירת קרן לצמצום פערים, סך של 500 מיליון שקלים.

אריה מכלוף דרעי: אני רוצה להזכיר, כיוון שדיברנו על זה באריכות בשנה שעברה, שהכסף הזה למעשה מתוכו 300 ומשהו מיליון שקלים זה מה שהממשלה הייתה משלמת ארנונה בתוספת לערי עולים.

אריה מכלוף דרעי: ברגע שביטלנו את ערי העולים, הסכמנו לבטל את זה, הגדלנו את הסכום ל-500 מיליון שקלים וה-500 מיליון שקלים אלה אמורים במשך השנים הקרובות – שש שנים – מצד אחד לפצות בצורה הדרגתית את הרשויות שמפסידות ארנונה אותה היו מקבלות בצורה הדרגתית כדי שלא ייפגעו, ומצד שני בסוף התהליך כל ה-500 מיליון שקלים ילכו לרשויות החלשות.

אריה מכלוף דרעי: לא לרשויות נטולות המענק.

אריה מכלוף דרעי: היום אנחנו מחלקים את זה כאשר למשל בשנת 2017 חילקנו מתוכם 360 מיליון שקלים בערך, זה היה בחזרה לרשויות כפיצוי על מה שלקחו מהן, 138 מיליון שקלים חילקנו כדי לצמצם פערים.

אריה מכלוף דרעי: השנה, ב-2018, זה יגדל.

אריה מכלוף דרעי: בשנה הבאה זה יגדל ובעוד כמה שנים כל ה-500 מיליון שקלים, כל הסכום ילך לרשויות נטולות המענק.

אריה מכלוף דרעי: הכנסת חוקקה חוק, אתם חוקקתם חוק ואנחנו מכבדים את החוק.

אריה מכלוף דרעי: קבעתם שם קריטריונים על פיהם צריכים להתקין תקנות ולתקנות האלה צריך הסכמה שלי ושל שר האוצר.

אריה מכלוף דרעי: זה לא היה דבר פשוט להגיע לנושאים כאלה.

אריה מכלוף דרעי: משרד המשפטים צריך לאשר אותן.

אריה מכלוף דרעי: זה לא היה פשוט.

אריה מכלוף דרעי: זה היה קשה מאוד לעשות את זה אבל התגברנו על האתגר.

אריה מכלוף דרעי: אני חייב לומר לכם שכל החלוקה הזאת, כל מי שיקרא אותה, כמובן כל אחד רוצה יותר, אבל מי שילמד את זה לעומק יראה שאין צודק ואין שוויוני יותר ממה שעשינו.

אריה מכלוף דרעי: אי אפשר היה לעשות את זה אחרת.

אריה מכלוף דרעי: והכול על פי מה שאתם החלטתם.

אריה מכלוף דרעי: השנה נחלק, במקום 138 מיליון שקלים, 184 מיליון שקלים.

אריה מכלוף דרעי: בשנה הבאה הסכום יגדל.

אריה מכלוף דרעי: כל שנה הוא ילך ויגדל.

יוסף ג'בארין: לא הבנתי את הסכומים.

יוסף ג'בארין: 184 מיליון אבל מה עם ה-500 מיליון שקלים?

רועי פולקמן: זה 300 ומשהו פלוס הגידול.

אריה מכלוף דרעי: אני מחלק את כל ה-500 אבל 184 מיליון הולכים לצמצום פערים.

אריה מכלוף דרעי: גם רשות מקומית שלא גבתה ארנונה מעולם ממשרדי ממשלה, מקבלת, קיבלה ותמשיך לקבל.

אריה מכלוף דרעי: שאר הכסף הולך לאט לאט לפצות את הרשויות המקומיות שביטלו להן.

אריה מכלוף דרעי: לאט לאט אנחנו מפצים.

משה גפני: אחרי שהשר הולך אנחנו מקיימים דיון עם המנכ"ל על הקרן הזאת.

רועי פולקמן: כי יש בעיה עם כמה רשויות בפריפריה.

משה גפני: אנחנו דנים על זה.

אריה מכלוף דרעי: אני רוצה לומר לעודד.

אריה מכלוף דרעי: נתניה שהיא בולטת מאוד במספר העולים שהיא קלטה, גם אתיופים, גם צרפתים וגם עולים אחרים.

עודד פורר: אבל אין מחלוקת.

אריה מכלוף דרעי: רגע.

אריה מכלוף דרעי: נתניה היא עיר נטולת מענק.

אריה מכלוף דרעי: היא רשות איתנה.

אריה מכלוף דרעי: היא לא קליינטית של משרד הפנים אבל בגלל שאתם החלטתם שצריך לתת עדיפות ולתת 13 אחוזים – כל הנוסחה שדיברת עליה – נתניה קיבלה, כמה היא קיבלה ב-2017?

<מרדכי כהן: 5 מיליון.

אריה מכלוף דרעי: וכמה היא תקבל ב-2018?

<מרדכי כהן: 7 מיליון.

אריה מכלוף דרעי: 7 מיליון שקלים.

אריה מכלוף דרעי: זה כסף שנתניה לא הייתה מקבלת.

אריה מכלוף דרעי: משרד הקליטה בימי חייו לא נתן 5 או 7 מיליון שקלים לנתניה וגם אין לו אפשרות לתת.

עודד פורר: אל תבנה על זה.

אריה מכלוף דרעי: אני יודע את זה.

אריה מכלוף דרעי: אני אומר שאנחנו פעלנו בדיוק על פי הנוסחה.

אריה מכלוף דרעי: זה כסף חדש.

אריה מכלוף דרעי: אנחנו לקחנו מהחזקות ונותנים לחלשות.

משה גפני: אנחנו העברנו את החוק הזה.

אריה מכלוף דרעי: זה היה חוק לא פשוט.

משה גפני: כן, היה כאן קשה מאוד אבל בסוף הוא עבר.

משה גפני: הוא עבר בהסכמה.

עודד פורר: לכן אני רוצה לוודא שהוא מיושם.

משה גפני: אנחנו מקיימים את הדיון הזה.

אריה מכלוף דרעי: הסדרת ארנונה ברשויות המקומיות וקביעת שיטת חישוב אחידה.

אריה מכלוף דרעי: זה נושא שאני יודע שאני לוקח אתגר שקשה לעמוד בו.

אריה מכלוף דרעי: הרבה מאוד שרים לפני ניסו.

אריה מכלוף דרעי: בית המשפט העליון התייחס לנושא הזה הרבה מאוד פעמים.

אריה מכלוף דרעי: הנושא נמצא על השולחן.

אריה מכלוף דרעי: נושא לא פשוט.

אריה מכלוף דרעי: אני אומר מראש שאני לא אעשה את זה בלי השלטון המקומי.

אריה מכלוף דרעי: הנה, הוא מסתכל עלי.

אריה מכלוף דרעי: אי אפשר להצליח בזה בלי השלטון המקומי.

אריה מכלוף דרעי: אני אומר שאני לא אפגע בסכום הכולל של הארנונה אלא שנעשה בו צדק לחלק אותו בצורה יותר אמיתית ושהאזרח ידע סוף סוף, כשהוא בא לגור בעיר או לפתוח עסק בעיר, כמה הוא צריך לשלם ארנונה, על מה הוא משלם ארנונה ובמקום אלפי סיווגים, יהיו עשרות סיווגים.

אריה מכלוף דרעי: שיטה אחת.

אריה מכלוף דרעי: אנחנו מנסים.

אריה מכלוף דרעי: זה לא פשוט.

משה גפני: השלטון המקומי לא מסכים לזה?

אריה מכלוף דרעי: השלטון המקומי צורף לוועדה.

<קריאה: הוא מסכים לחלוטין.

אריה מכלוף דרעי: אני אומר מראש שהנושא מסובך מאוד אבל אנחנו נעמוד באתגר הזה בעזרת השם.

אריה מכלוף דרעי: עשינו הרבה דברים קשים בשנתיים האלה ונעשה גם את זה.

משה גפני: זה חשוב.

אריה מכלוף דרעי: הרפורמה ברישוי עסקים.

אריה מכלוף דרעי: מי שמכיר את הפרטים יודע שאולי בסוף אחת הרפורמות החשובות ביותר שהממשלה והכנסת יכולות להוביל.

יצחק וקנין: הבעיה היא כיבוי אש.

יצחק וקנין: זו צרה צרורה.

אריה מכלוף דרעי: אם אתם תלכו אתנו ביחד בעניין ותעבירו את זה, אתם תראו.

אריה מכלוף דרעי: יש לנו כאן ויכוחים עם השלטון המקומי, קצת, בשוליים, אבל לא בעיקר.

אריה מכלוף דרעי: חברים, אנחנו הולכים לעבור לשיטה אחרת, לשיטה לפיה אנחנו מאמינים לאזרח.

אריה מכלוף דרעי: האזרח ייתן תצהיר ויגיד שהוא עמד ב-א', ב', ג' ו-ד', שהוא עמד בכל התנאים והוא חותם על זה עם עורך דין או עם אדריכל או עם מהנדס והוא מקבל והוא מתחיל לעבוד.

אריה מכלוף דרעי: הרשות המקומית, יש לה את הזמן לבוא ולפקח אחר כך ולבדוק.

אריה מכלוף דרעי: אוי לו למי שייתפס בשקר אבל צא מנקודת הנחה שהאזרח אמר אמת.

רועי פולקמן: הבעיה כרגע הם דווקא משרדי הממשלה האחרים.

רועי פולקמן: הרצון הזה שאנחנו דיברנו שהרישיונות יהיו לטווח ארוך, כעמדת משרד הפנים, וכל משרד אומר, המשרד לביטחון פנים אומר שהוא ייתן לחמש שנים, המשרד להגנת הסביבה אומר שייתן לחמש שנים.

רועי פולקמן: זו הבעיה.

משה גפני: שר הפנים אומר שאתה בא ואתה מצהיר על מה שיש לך.

רועי פולקמן: נכון, אבל מה אומרים המשרדים השונים?

משה גפני: מה זה משנה?

רועי פולקמן: הם אומרים שכל פעם מחדש תוכיח לנו שאתה בסדר.

רועי פולקמן: במקום לומר שקיבלת רישיון, אני אעשה בקרות.

יצחק וקנין: לא זו הבעיה.

רועי פולקמן: לא.

רועי פולקמן: זו הבעיה.

יצחק וקנין: זאת לא הבעיה.

יצחק וקנין: הבעיה היא שכל פעם יש סידורים אחרים.

אריה מכלוף דרעי: אמרתי, יהיו ויכוחים.

אריה מכלוף דרעי: חבר הכנסת פולקמן, חז"ל לימדו אותנו דבר אחד – תפסת מרובה, לא תפסת.

אריה מכלוף דרעי: בגיל שלך הייתי יותר דומיננטי.

אריה מכלוף דרעי: רציתי להשיג את הכול אבל צריך לדעת את האיזונים.

אריה מכלוף דרעי: הרי אני לא יכול להעביר את החוק הזה לבד בלי משרדי הממשלה האחרים.

רועי פולקמן: זה ברור.

אריה מכלוף דרעי: אתם יודעים, משרד הבריאות והמשרדים האחרים.

אריה מכלוף דרעי: להביא את כולם, לכנס את כולם להסכמה.

אריה מכלוף דרעי: אבל את העיקר השגנו.

אריה מכלוף דרעי: הולכים בתצהירים.

אריה מכלוף דרעי: שמנו רגל בדלת ועכשיו הדלת נפתחה.

אריה מכלוף דרעי: מכאן ואילך השמים הם הגבול.

אריה מכלוף דרעי: העצמת השלטון המקומי.

אריה מכלוף דרעי: אני מדבר בקצרה.

אריה מכלוף דרעי: אנחנו מדינה שנמצאת תחת איומים גדולים מאוד לצערנו הרב.

אריה מכלוף דרעי: איומים קיומיים מצד אויבינו מצפון, מדרום, מכל המקומות.

אריה מכלוף דרעי: בסוף, כפי שאמרתי, מי שיעמוד בשעת החירום, בשעת המלחמה מול האזרחים, אלה הרשויות המקומיות.

אריה מכלוף דרעי: לכן להכין את הרשויות המקומיות לשעת חירום, אני חייב לומר לכם שלצערי הרב, עת נכנסתי לפני שנתיים למשרד הפנים, בינואר 2016, התקציב של האגף לשירותי חירום במשרד הפנים היה אפס והתקנים שעמדו לרשותי – מנהל אגף פלוס עוזר אחד.

אריה מכלוף דרעי: זה כל מה שהיה ועם זה היה צריך להתמודד.

אריה מכלוף דרעי: ליקטנו פרוטות מכל מיני מקומות.

אריה מכלוף דרעי: היום ברוך השם באמת הוספנו בשנתיים האלה מאות מיליוני שקלים.

אריה מכלוף דרעי: אנחנו עובדים היום עם פיקוד העורף, עם הרשויות המקומיות, ועם רח"ל כמובן.

אריה מכלוף דרעי: אנחנו משקיעים סכומים גדולים מאוד בעיקר ברשויות החלשות, ברשויות במגזר הערבי.

אריה מכלוף דרעי: אתם הרי יודעים שהטילים הללו האיומים, אין להם כתובת, הם לא מבדילים בין דם לדם אלא הם נופלים היכן שהם נופלים.

אריה מכלוף דרעי: לא כל רשות מקומית קטנה יכולה להקים אגף לחירום, קב"ט וכל מה שצריך.

אריה מכלוף דרעי: במסגרת האשכולות, האשכולות הללו יהיו ביחד ושם אנחנו נעביר את התקציבים כדי שכל השלטון המקומי יוכל לטפל בשעת חירום, הן לפנות את האוכלוסייה, הן לטפל באוכלוסייה והן לתת את כל המענה שצריך לתת.

אריה מכלוף דרעי: אם האזרחים ירגישו שיש יד שמטפלת בהם, הממשלה והקברניטים יוכלו לקבל החלטות אמיתיות בלי לחץ מהשטח שיכול לשבש את כל ההחלטות שלנו.

לאה פדידה: כבוד השר, התקציב יינתן על פי צורך או שרשות צריכה לתת מצ'ינג?

אריה מכלוף דרעי: לא.

אריה מכלוף דרעי: אצלנו אין מצ'ינג.

אריה מכלוף דרעי: לא בחירום.

אריה מכלוף דרעי: בחירום, מה שצריך, אנחנו נותנים.

אריה מכלוף דרעי: זה נושא שאולי הוא לא בחדשות אבל כאן אני רואה אחד מהדגלים החשובים של משרד הפנים.

אריה מכלוף דרעי: אני לא יודע אם כולכם מכירים, הצוערים בשלטון המקומי.

אריה מכלוף דרעי: היום יש לנו כבר למעלה מ-400 צוערים ואני רוצה להגיע ל-2,000 צוערים.

אריה מכלוף דרעי: לדעתי זו המתנה הגדולה ביותר שאנחנו נותנים לרשויות.

אריה מכלוף דרעי: הם יהיו הנהגה של השלטון המקומי הבא.

אריה מכלוף דרעי: בכל סיור אני רואה את הצוערים וזה נותן לי נחת רוח הכי גדולה לראות אותם, איך הם באים ומשרתים שנתיים-שלוש בשלטון המקומי וחלקם הגדול נשאר שם.

אריה מכלוף דרעי: הם עושים את המהפכה.

אריה מכלוף דרעי: ראשי הרשויות היום רבים אתי ומבקשים עוד צוער.

אריה מכלוף דרעי: ברוך השם באמת אני חושב שזו מהפכה ויישר כוח.

אריה מכלוף דרעי: זאת לא היוזמה שלי.

אריה מכלוף דרעי: אני רק מעצים את זה ומחזק את זה אבל זו יוזמה של מרדכי ואחרים לפני.

אריה מכלוף דרעי: יישר כוח.

אריה מכלוף דרעי: זה דבר אמיתי.

רועי פולקמן: זה יקפיץ קדימה את השלטון המקומי.

אריה מכלוף דרעי: נכון.

אריה מכלוף דרעי: זה כבר מקפיץ וזה מקפיץ הלאה.

אריה מכלוף דרעי: כניסה חינם לחופים בישראל.

אריה מכלוף דרעי: עשינו את זה ואני חושב שזה דבר חשוב מאוד.

אריה מכלוף דרעי: אנחנו משקיעים תקציב בזה.

אריה מכלוף דרעי: פיתוח בחופי רחצה חדשים כולל חופי רחצה למגזר הציבור הדתי שלא יכול ליהנות מהחופים בגלל בעיות הלכתיות כאלה ואחרות.

אריה מכלוף דרעי: אנחנו מפתחים הרבה מאוד חופים.

משה גפני: יש כאלה שלא רוצים לרחוץ במעורב.

אריה מכלוף דרעי: בסדר גמור.

אריה מכלוף דרעי: אנחנו גם הקדמנו מצילים בחופש פסח בכינרת כדי להציל נפשות.

משה גפני: מה להציל נפשות?

אריה מכלוף דרעי: אנשים טובעים בכינרת בגלל שלצערי הרב אין מצילים.

אריה מכלוף דרעי: הילדים יוצאים לחופשה ב-ו' בניסן.

עודד פורר: ההקדמה הזו של המצילים, זה אחד הדברים החשובים.

דב חנין: אדוני השר, על החופים מגיע לכם יישר כוח.

דב חנין: על פתיחת החופים בחינם.

דב חנין: מגיע לכם יישר כוח.

משה גפני: יש סירת הצלה חדשה בכינרת.

משה גפני: הנושא הזה של החופים עם המצילים, זה באמת פיקוח נפש.

אריה מכלוף דרעי: בכותרת.

אריה מכלוף דרעי: המשרד לפיתוח הפריפריה נגב וגליל.

אריה מכלוף דרעי: משרד הנגב והגליל הוא משרד שקם הרבה לפני, בשנת 2005.

אריה מכלוף דרעי: זה היה משרד לפיתוח אזורי ומשרד נגב גליל.

אריה מכלוף דרעי: יש חוק נגב וגליל בכנסת משנות ה-90.

אריה מכלוף דרעי: לפני שנתיים וחצי, עת עזבתי את משרד הכלכלה, הוספתי למשרד הנגב והגליל את אגף הפריפריה.

אריה מכלוף דרעי: אגף הפריפריה הוא לא אגף פריפריה גיאוגרפית אלא אגף לפריפריה חברתית.

אריה מכלוף דרעי: הנגב והגליל, זאת פריפריה גיאוגרפית.

אריה מכלוף דרעי: הוספנו מונח שלא היה קיים עד היום בהחלטות ממשלה ובספר החוקים.

אריה מכלוף דרעי: פריפריה חברתית.

אריה מכלוף דרעי: פירושו, שכונות בתל אביב הן פריפריה חברתית.

אריה מכלוף דרעי: אותו דבר בחולון, בבת ים, בראשון.

אריה מכלוף דרעי: לקחנו מהלשכה המרכזית לסטטיסטיקה את כל הערים בישראל שהן סוציו אקונומי עד ארבע, פריפריה חברתית.

אריה מכלוף דרעי: כל השכונות שנמצאות ברשויות שהן שבע, שמונה ותשע אבל השכונות עצמן, יש מדד פריפריה בלשכה המרכזית לסטטיסטיקה של שכונות, מאחד עד עשרים.

עודד פורר: אדוני, אתה זוכר שהיה לנו דיון וביקשנו לתקצב בנפרד שכונות מסוימות.

אריה מכלוף דרעי: על זה חז"ל אמרו: קנאת סופרים תרבה חכמה.

אריה מכלוף דרעי: אני שמח שלפני שנתיים חשבו שאולי זה גימיק פוליטי כל המשרד הזה, פריפריה, אבל היום בהחלטת ממשלה שעוד לא אושרה אבל היא תאושר בעזרת השם בקרוב, אזור עדיפות לאומית, הממשלה סוף סוף פעם ראשונה הכניסה את המושג של פריפריה חברתית בעדיפות לאומית וכל משרדי הממשלה יוכלו לפעול גם בפריפריה חברתית.

משה גפני: מצוין.

משה גפני: זה דבר חשוב.

אריה מכלוף דרעי: אני רואה בזה שינוי.

אריה מכלוף דרעי: גם האשכולות נכנסו בעדיפות לאומית.

אריה מכלוף דרעי: אני לא רוצה לפרט הרבה.

אריה מכלוף דרעי: תראו רק בכותרות מה עושה המשרד הזה.

אריה מכלוף דרעי: אנחנו מתעסקים כמעט בכל התחומים שאנחנו יכולים לעזור לאוכלוסיות שם, אם זה בהקמה והפעלה של מרכזי עסקים ויזמות, מה שנקרא הב"י.

אריה מכלוף דרעי: כמה הב"י הקמנו עכשיו?

<קריאה: 50.

אריה מכלוף דרעי: תקצבנו 50 הב"ים שזה למעשה נותן לכל הצעירים אפשרות לתת להם לקבל שירותי משרד.

אריה מכלוף דרעי: מה שעד היום היה צריך לשלם על זה סכומים גדולים מאוד, היום יש להם ממש במחיר מוזל ביותר בסבסוד שלנו כדי שיישארו במקום.

אריה מכלוף דרעי: לתת להם לפתח יזמות עסקית עם הדרכה שלנו ועם שירותים שאנחנו נותנים להם.

אריה מכלוף דרעי: כמובן עשינו את זה בנגב ועכשיו אנחנו עושים גם בגליל.

אריה מכלוף דרעי: זה נקרא ביז-נגב ועכשיו יהיה גם בגליל.

אריה מכלוף דרעי: זאת הקמה של ליווי של עסקים קטנים.

אריה מכלוף דרעי: אנחנו דואגים שכל העסקים הגדולים שנמצאים באזור יעבדו עם העסקים הקטנים.

אריה מכלוף דרעי: שהגדולים יפרנסו את הקטנים.

אריה מכלוף דרעי: חברים, זה עובד בנגב.

אריה מכלוף דרעי: למעלה מ-2,000 עסקים פרחו מאז הגופים הגדולים, אוניברסיטת הנגב, בית חולים סורוקה ואחרים התחילו לעבוד במכרזים ולתת עדיפות לעסקים הקטנים.

אריה מכלוף דרעי: עכשיו זה יהיה גם בגליל.

אריה מכלוף דרעי: יצירת הזדמנות תעסוקה לסטודנטים.

אריה מכלוף דרעי: מלגות, סיוע לחברות הפועלות בנגב ובגליל ובפריפריה החברתית.

אריה מכלוף דרעי: אנחנו עוזרים להם בשכירות, בציוד, לפתוח עסקים חדשים ועוד ועוד דברים.

אריה מכלוף דרעי: חינוך.

אריה מכלוף דרעי: אנחנו משקיעים מאוד בנושא של חינוך במטרה לפתח את המצוינות בנגב, בגליל וגם בפריפריה החברתית.

אריה מכלוף דרעי: אנחנו תומכים ומקימים מרכזי מצוינות בנגב ובגליל.

אריה מכלוף דרעי: למשל, ה-ווי-סקול הוא מיזם שנותן הזדמנות לילדים שאין להם כסף לקחת שיעורים פרטיים למבחני הבגרות ודרך האינטרנט בכל המקצועות הם יכולים לקבל שיעורים פרטיים ישירים ממורים בנושאים שלהם.

אריה מכלוף דרעי: זה עולה כסף.

אריה מכלוף דרעי: אנחנו נתנו את זה לרשויות המקומיות באוכלוסיות המוחלשות ויש למעלה מ-100,000 ילדים שמקבלים חינם מאתנו והם נהנים ומשפרים את בחינות הבגרות.

אריה מכלוף דרעי: אנחנו נכנסים לכל תחום שאפשר לעזור ולעודד את האוכלוסיות הללו שלא נחשפו להזדמנויות כי אין להן כסף.

אריה מכלוף דרעי: הדבר הזה עולה לנו למעלה מ-6 מיליון שקלים.

אריה מכלוף דרעי: התקציב של אגף הפריפריה הוא 300 מיליון שקלים בשנה.

אריה מכלוף דרעי: כל ה-300 מיליון שקלים אלו, מבחינתי זה כמו תוספת של מענק לרשויות המקומיות המוחלשות שלא הייתה עד היום.

אריה מכלוף דרעי: הבאנו להן עוד 300 מיליון שקלים אבל להבדיל, זה לא למשכורות אלא לפעילויות – לפעילויות תרבות, לפעילויות חינוך, לפעילויות תעסוקה, לאוכלוסייה המבוגרת אנחנו עושים שם.

סתיו שפיר: איפה בתקציב 2019 רואים את הפירוט?

<אריאל משעל: יש בתקנות.

סתיו שפיר: אבל אי אפשר לראות את התקנות ל-2019.

<אריאל משעל: עשינו את זה על פי 2018.

<אריאל משעל: מה שיש לנו היום.

סתיו שפיר: גם 2018 אנחנו עוד לא רואים את זה.

<אריאל משעל: לא.

<אריאל משעל: אין בעיה.

<אריאל משעל: אני אראה לך, אם תרצי, אחר כך.

סתיו שפיר: אנחנו פשוט צריכים להצביע על התקציב הזה.

משה גפני: לא הצגת את עצמך לפרוטוקול.

<אריאל משעל: מנכ"ל נגב גליל.

סתיו שפיר: אפשר להעביר את התקנות של 2018 ו-2019 לחברי הוועדה?

<אריאל משעל: נעביר.

אריה מכלוף דרעי: רשות האוכלוסין.

אריה מכלוף דרעי: בקצרה.

אריה מכלוף דרעי: זאת למעשה רשות שאני מופקד עליה.

אריה מכלוף דרעי: היא לא קשורה למשרד הפנים אלא מתנהלת לבד.

אריה מכלוף דרעי: יש שם מעלה מ-2,000 עובדים.

אריה מכלוף דרעי: היא מופקדת על כמה וכמה תחומים.

אריה מכלוף דרעי: מינהל האוכלוסין, זה כל הלשכות, כל הפיקוח והאכיפה על עובדים זרים, על כל עובדי הסיעוד, כל בקרת הגבולות.

אריה מכלוף דרעי: זה היה חלק ממשרד הפנים ופעם זה היה שייך למשטרה.

אריה מכלוף דרעי: כל הבקרים בכל הגבולות, למעלה מ-700 עובדים.

אריה מכלוף דרעי: גם שם אנחנו צריכים להתמודד עם פתיחת לשכות חדשות.

משה גפני: אתם ויתרתם גם על חלקים של המשרד במשרדים אחרים או אתם רק מקבלים מהמשרדים האחרים?

אריה מכלוף דרעי: מה הכוונה?

משה גפני: אגפים שיש במשרד הפנים, בפריפריה, להעביר למשרדים אחרים.

משה גפני: אני רואה שאת הכול מעבירים לכם.

אריה מכלוף דרעי: לא.

אריה מכלוף דרעי: למה?

אריה מכלוף דרעי: לקחו לנו.

משה גפני: רשות האוכלוסין, בקרת הגבולות מהמשרד לביטחון פנים.

משה גפני: הקייטנות, משרד החינוך.

משה גפני: הכול מעבירים אליך.

משה גפני: אני בעד.

משה גפני: יש לי עוד כמה הצעות.

אריה מכלוף דרעי: כל הדברים הבעייתיים שצריכים טיפול מקצועי מעבירים אלינו.

אריה מכלוף דרעי: כל הדברים שיש בהם כותרות, לוקחים מאתנו ונותנים למשרדים האחרים.

משה גפני: חלוקה צודקת.

אריה מכלוף דרעי: חלוקה צודקת, לצערי הרב.

לאה פדידה: כבוד השר, מרכזי צעירים זה אצלכם?

אריה מכלוף דרעי: ודאי.

לאה פדידה: לא ראיתי את זה ברשימה.

אריה מכלוף דרעי: לא נתנו לי לפרט.

עודד פורר: לכן לקחתם את חוק הגיוס ממשרד הביטחון?

משה גפני: כל הדיבורים האלה, שטויות.

אריה מכלוף דרעי: אנחנו במגמה של פתיחת לשכות חדשות, שזה לא פשוט.

אריה מכלוף דרעי: יש צפיפות גדולה מאוד.

אריה מכלוף דרעי: בירושלים פתחנו לשכה גדולה מאוד בהר חומה.

אריה מכלוף דרעי: יש לנו בעיה קשה מאוד בלשכה במזרח ירושלים.

אריה מכלוף דרעי: זו לשכה שמשרתת 300 אלף אנשים והצפיפות היא גדולה מאוד והתורים גדולים, בגלל הייחודיות של הלשכה, בקשות אזרחות וכולי.

אריה מכלוף דרעי: התורים הם מאוד ארוכים.

אריה מכלוף דרעי: אני קיימתי דיון של שעות אצלי במשרד כדי לפצח את הסוגיה כי כל פעם כששאלתי, אמרו לי שאין מה לעשות.

אריה מכלוף דרעי: אמרתי שאני לא מקבל תשובה האומרת שאין מה לעשות.

אריה מכלוף דרעי: אני מקווה שעכשיו הצלחנו לפרוץ את זה ואני מקווה – אני לא רוצה לפרט את זה- שתוך זמן סביר אנחנו נפתור את הבעיה שם.

משה גפני: חסרים עובדים בלשכות האלה?

אריה מכלוף דרעי: גם.

אריה מכלוף דרעי: ראשית, חסרים עובדים.

אריה מכלוף דרעי: שנית, חסר מקום.

אריה מכלוף דרעי: חסר ציוד.

אריה מכלוף דרעי: בעיקר חסר מקום.

אריה מכלוף דרעי: מה שעשיתי, עשיתי מבצע עם הרשויות המקומיות.

אריה מכלוף דרעי: למשל בסחנין פתחתי ועכשיו אני פותח בטייבה.

יוסף ג'בארין: תחזור לירושלים.

אריה מכלוף דרעי: אני עונה.

אריה מכלוף דרעי: קודם כל, עשינו מבצע עכשיו עם הרשויות המקומיות.

אריה מכלוף דרעי: רשות מקומית שתעמיד לנו מקום שלה, אנחנו נביא את העובדים ואת הציוד ופותחים לשכה.

אריה מכלוף דרעי: כך אנחנו פותחים לשכה אחר לשכה.

אריה מכלוף דרעי: בבני ברק עשינו.

אריה מכלוף דרעי: בבני ברק זה שלנו.

אריה מכלוף דרעי: שם יש לשכה והיא בין היפות.

אריה מכלוף דרעי: חבל שראש עיריית מודיעין עילית יעקב גוטרמן לא עדכן אותך שפתחנו לשכה אצלו.

משה גפני: שם אין תלונות.

לאה פדידה: האם השתפר המנגנון כך שחברי מועצת העיר וראש העיר מאשרים העלאה בארנונה, מגישים לכם ואתם מבטלים את זה?

לאה פדידה: אנחנו נראים רע בעיני התושבים ואתם אחרי שמבקשים מאתנו להעלות ארנונה, אנחנו מאשרים במועצת העיר, זה מגיע אליכם ואתם מבטלים את זה.

אריה מכלוף דרעי: אני אתייחס.

אריה מכלוף דרעי: עכשיו אני מדבר על רשות האוכלוסין.

אריה מכלוף דרעי: זה נכון מה שאת אומרת אבל אני אתייחס לזה.

אריה מכלוף דרעי: מזרח ירושלים.

אריה מכלוף דרעי: אין ברירה אחרת.

אריה מכלוף דרעי: במקום שם, אנחנו מביאים עכשיו כמה מבנים ניידים כדי לפתח עוד עמדות.

אריה מכלוף דרעי: אנחנו שיפצנו עכשיו שיפוץ עמוק מאוד והוספנו עוד שש עמדות.

אריה מכלוף דרעי: אנחנו מכפילים את העמדות שם אבל זה לא מספיק.

אריה מכלוף דרעי: הדרך היחידה היא לפתוח עוד שתי לשכות, אחת בדרום ואחת במזרח, ואנחנו עכשיו מאתרים את המקומות הללו עם עיריית ירושלים כדי לפתוח במתנ"סים, בבית חנינה ובג'אבל מוכבר, במתנ"סים שם לפתוח עוד שתי לשכות ולהוריד את הלחץ ממזרח ירושלים.

אריה מכלוף דרעי: הביומטרי.

אריה מכלוף דרעי: אתם יודעים, עם כל הרגישות, נכנסנו לזה, עם הדבר שנסחב שנים והעברנו את זה בחקיקה.

אריה מכלוף דרעי: זה כבר לא פיילוט אלא זאת חובה, התיעוד החכם הזה.

אריה מכלוף דרעי: זה הטיל עלינו מעמסה אדירה.

אריה מכלוף דרעי: במקום לתת שירות בשתי דקות, בחמש דקות, עכשיו זה אורך 20 דקות אבל עמדנו בזה ואנחנו עומדים בזה.

אריה מכלוף דרעי: יש תורים וזה יצר בעיות אבל לאט לאט עם ישראל עובר לתיעוד החכם וכבר הרבה מאוד אנשים הולכים ועושים.

אריה מכלוף דרעי: אנחנו גם משפרים את הציוד.

אריה מכלוף דרעי: השנה עשינו יותר ממיליון תיעוד חכם ואנחנו ממשיכים.

משה גפני: למה לא שמים מצלמה?

משה גפני: למה צריך הפקיד לצלם?

אריה מכלוף דרעי: זו המצלמה.

משה גפני: כן, אבל למה הפקיד צריך לצלם?

אריה מכלוף דרעי: הוא קודם כל צריך לזהות שזה אותו אחד.

אריה מכלוף דרעי: שנית, לדעת שתווי הפנים נכנסים ולא בזווית כזו או אחרת.

אריה מכלוף דרעי: מי שנותן טביעת אצבע, זה לוקח עוד יותר זמן.

אריה מכלוף דרעי: אין מה לעשות.

אריה מכלוף דרעי: בסוף אתה מקבל תיעוד חכם ומקצועי.

אריה מכלוף דרעי: אין מה לעשות, זה לוקח זמן.

עודד פורר: אתה יכול להגיד שגם עשית הקלה בקבלת דרכונים לעולים.

אריה מכלוף דרעי: אפשר גם את זה להגיד.

אריה מכלוף דרעי: דבר אחד אני רוצה לבשר כאן.

אריה מכלוף דרעי: יש כאן בעיה, גם חינוכית אבל גם בעיה ארגונית.

אריה מכלוף דרעי: עד היום נהגנו שכל תלמידי בתי הספר, פקיד משרד הפנים היה מגיע לבית הספר כשהם מגיעים לגיל 16 ונותן תעודות זהות.

אריה מכלוף דרעי: היה טקס של אזרחות והם היו מקבלים תעודת זהות.

אריה מכלוף דרעי: היום הם צריכים תיעוד חכם ואז יש בעיה וצריך להביא את כל בתי הספר, את כל הנערים והנערות ללשכות משרד הפנים.

אריה מכלוף דרעי: זה יוצר בעיה גדולה מאוד.

אריה מכלוף דרעי: ביקשתי מהמנכ"ל, והוא הביא רעיון חכם, אנחנו הולכים לעשות עם אוטובוס, עם ניידת שלנו, ונתחיל לעבור בבתי הספר כדי לפתור את הבעיה הזאת, כדי שלילדים יהיה יום חג ולא יום של לעמוד בתור ולזכור את משרד הפנים ואת מדינת ישראל בטקס הראשון שלהם לא לטובה.

אריה מכלוף דרעי: אנחנו מתמודדים עם הדבר הזה.

אריה מכלוף דרעי: עיקר הנטל הגדול שלנו הוא הנושא של העובדים הזרים, הנושא של המסתננים, הנושא של ענף הסיעוד, הנושא של ענף הבניין.

אריה מכלוף דרעי: אלה נושאים מאוד מאוד קשים שאנחנו צריכים להתמודד אתם.

אריה מכלוף דרעי: אני לא רוצה להיכנס לזה כיוון שכל נושא כזה, לא נגמור.

אריה מכלוף דרעי: על המסתננים, על העובדים הזרים הלא חוקיים, על התיירים הלא חוקיים שנמצאים בארץ, מה אנחנו עושים ואיך מתמודדים אתם.

אריה מכלוף דרעי: אני רק רוצה לומר שהגענו עכשיו לבשורה גדולה כדי לשחרר את הפקקים בנמלי התעופה.

אריה מכלוף דרעי: קיבלנו תוספת של 150 בקרים בשדה התעופה בן גוריון והגבולות האחרים כדי להתמודד עם התורים הארוכים שם.

עודד פורר: בהקשר הזה אני יכול לומר שביקרתי במתקן בן גוריון שקולט את אלה שמופנים אחרי שהם נעצרים.

עודד פורר: לעובדים שלכם צריך לדאוג.

עודד פורר: אם לרשות שדות התעופה יש מיליארד ו-200 מיליון שקלים, תדאגו לעמדות אחרות.

עודד פורר: תאמינו לי, זה בסוף גם ייתן שירות אחר.

עודד פורר: הם עומדים שם בחוץ.

עודד פורר: העובדים יושבים בתנאים לא תנאים ואלה העובדים שצריכים לחקור את המעוכבים.

אריה מכלוף דרעי: כמובן שכולכם נתקלתם, כל מי שהגיע לארץ או שיוצא מהארץ והוא אזרח ישראלי, היום אין יותר תורים.

אריה מכלוף דרעי: יש מכונות שפזורות בכל שדה התעופה מהירידה מהמטוס ועד הכניסה ועד היציאה.

אריה מכלוף דרעי: אנחנו מתמודדים בעיקר עם התיירים ועם אזרחי חוץ כאשר גם שם אנחנו רוצים לשדרג אבל מצד שני אנחנו רוצים לשמור על גבולות הארץ ושלא יהיו פרוצים ולא ייכנסו מבקשי עבודה על סמך אשרה של תייר ואחר כך צריך לחפש אותם בארץ.

אריה מכלוף דרעי: אני חושב שאני אסתפק בדבר הזה.

משה גפני: תודה רבה.

משה גפני: אני רוצה לאפשר לחברי הכנסת.

משה גפני: אני אלך לפי הסדר.

עודד פורר: אני חושב שהנושא הזה של הפריפריה החברתית הוא מאוד מאוד קריטי דווקא במשרדים אחרים.

עודד פורר: אני לא יודע אם החלטת הממשלה, זו שאתם מובילים, תחול גם על משרדים אחרים.

עודד פורר: מה שאמרתי קודם, גם בהקשר של עיר קולטת עלייה.

עודד פורר: הסיפור הזה של הקריטריונים חייב להיעשות בשיתוף עם משרד העלייה והקליטה, כולל לפי נתוני עולים ואיך מתייחסים לזה ולא בהכרח רק לפי אחוזים.

עודד פורר: לדוגמה.

עודד פורר: בני ברק וביתר עילית, ערים שיש להן מעל 1,000 עולים ולא נמצאות בתוך הרף הזה שאתם קבעתם.

עודד פורר: העולים האלה לא מקבלים.

עודד פורר: לעומת זאת בזיכרון יעקב, שם יש סדר גודל של פחות עולים, היא כן מקבלת.

עודד פורר: צריך לעשות את האיזון הנכון.

עודד פורר: צריך לשבת עם משרד העלייה והקליטה שמכיר את התנאים.

משה גפני: הוא אומר שיש שתי ערים שבאחת יש יותר.

משה גפני: למשל, בבני ברק יש מספר עולים ובני ברק לא נמצאת בתוך הנושא הזה של התוספת לעולים.

משה גפני: לעומת זאת בזיכרון יש פחות עולים והיא כן נמצאת בתוך המערך הזה של עיר קולטת עלייה.

עודד פורר: ברגע שאתם עושים את זה לפי אחוזים, אחוזים מכלל הישוב ולא התייחסות, לכן אני אומר, כשאתם קובעים את הקריטריונים, אותם 13 אחוזים, מעבר לזה שאני חושב שהקציתם מעט מדי ולא הקציתם 13 אחוזים אבל על זה נדבר בנפרד.

עודד פורר: גם לפי הנתונים, לפחות מה אני ראיתי מהמשרד וגם בתשובה ששלחתם לי, לא הקציתם 13 אחוזים לערי עולים.

עודד פורר: אבל נניח שהייתם מקצים את הסכום הזה.

עודד פורר: בחלוקה עצמה אתם צריכים לשבת עם משרד העלייה והקליטה כדי להבין את הנתונים כפי שהם רואים אותם.

עודד פורר: , נראה לי אלמנטרי שכאשר יש איזה שהם קריטריונים שנוגעים לעלייה וקליטה, לפחות משרד העלייה והקליטה יהיה שותף בגיבוש.

עודד פורר: לא הכנסנו את זה לחוק כי אמרנו שזה ברור מאליו.

עודד פורר: אני זוכר את הדיונים כאן.

עודד פורר: רצינו לכתוב את זה בחוק, שהשר יתייעץ עם שרת העלייה והקליטה, וירדנו מזה כי אמרתי שאני סומך גם עליך ועל כל שר אחר, שכאשר הוא קובע נושאים שקשורים לעלייה וקליטה, הוא יתייעץ עם המשרד.

יצחק וקנין: אני חושב שהאינדיקציה שלנו בוועדת הכספים היא כמות הבעיות שמגיעות בנושא משרד הפנים.

יצחק וקנין: אני חושב שאולי זה המשרד שכמעט ולא מגיע לכאן.

יצחק וקנין: זה מראה גם על העבודה.

יצחק וקנין: לוועדה שלנו כמעט ולא מגיעות בעיות שקשורות למשרד בצורה ישירה.

משה גפני: נכון.

יצחק וקנין: כמעט לגבי כל משרד מגיעים אלינו דברים מאוד מאוד קשים.

יצחק וקנין: אני חושב שזה מראה גם על התפקוד וגם על הפעילות שנעשית.

יצחק וקנין: אני נגעתי בנושא שאני חושב שהוא חשוב מאוד ואמרתי אותו מספר פעמים, הנושא של רישוי עסקים.

יצחק וקנין: בנושא רישוי עסקים יש לנו בעיה עם כיבוי אש.

יצחק וקנין: עם כל שאר המשרדים אפשר להסתדר, אבל הבעיה של כיבוי אש אלה הקריטריונים החדשים שמופצים כל יום שני וחמישי.

יצחק וקנין: אתה יכול לבצע דברים מסוימים ומה שנוחת לנו כל יום שני וחמישי בבעיות, בפניות של ציבור אלינו, זה הנושא של כיבוי אש.

יצחק וקנין: כל יום שני וחמישי משנים את הקריטריונים, אתה צריך להחליף את המכשירים כל ארבע שנים במקום כל עשר שנים, גלאים כאלו, מתזים כאלו, ולצערנו הרב זה יוצר משבר גדול ברישוי עסקים ויש עסקים שלפעמים מתנהלים תקופה ללא רישוי עסק.

יצחק וקנין: צריך איזה גוף שיתכלל את כל הנושא הזה.

ואאל יונס: תבורך אדוני השר.

ואאל יונס: זה באמת משרד שדואג לעניים ואני מאותה אוכלוסיית הרבה ערבים שסובלים קיפוח הרבה שנים.

ואאל יונס: אנחנו מברכים אותך על כל הדברים שאמרת.

ואאל יונס: השאלה שלי למשרד הפנים.

ואאל יונס: כשהוא פותח לשכת אוכלוסין, כל עיר שתיתן לך מקום מסודר, אתה תיתן לה עובדים שיעבדו במקום?

ואאל יונס: הרבה שאלו את השאלה הזאת.

ואאל יונס: אם אתה יכול לתת לנו בוואדי ערה, שם אין לנו משרד פנים ומדובר שם באוכלוסייה חלשה וקשישה שצריכים להגיע לחדרה או לעפולה כדי לעשות משהו במשרד הפנים.

ואאל יונס: אם אדוני השר יכול לתת לנו את הדבר הזה, אני מאוד מודה לך.

יוסף ג'בארין: כבוד השר, קודם כל יישר כוח.

יוסף ג'בארין: אני מודע לכוונות הטובות שלך ושל הצוות אבל כמובן תמיד הציפייה שלנו היא ליותר.

יוסף ג'בארין: לגבי הסוגיה של קרן ארנונה ממשלתית ובכלל הסוגיה של נוסחת מענקי האיזון.

יוסף ג'בארין: מאז התחלתי את הקדנציה הזאת אנחנו מדברים על הנושא.

יוסף ג'בארין: הוקמה ועדה שהייתה אמורה לקבוע נוסחת איזון ראויה שתיתן מענה לכל הנושאים והבעיות שהצבענו עליהן.

יוסף ג'בארין: זה גם נושא שהיה בבג"ץ וחזר למשרד הפנים.

יוסף ג'בארין: אני מבין שעד היום לא הגיעו לנוסחה החדשה.

יוסף ג'בארין: מה קורה כאן ומתי צפויה הוועדה לסיים?

יוסף ג'בארין: אני לא מסתיר כמובן את אחד הנושאים המרכזיים שהישובים הערביים לפי הנוסחה הישנה קופחו במשך שנים רבות במאות מיליוני שקלים.

יוסף ג'בארין: לכן הסוגיה הזו היא מאוד חשובה והיא צריכה להתחבר גם לסוגיה של קרן הארנונה הממשלתית.

יוסף ג'בארין: הסוגיה השנייה היא לגבי כל מה שקשור בוועדות הגיאוגרפיות.

יוסף ג'בארין: זה אכן מהלך חסר תקדים עם כוונות ודאי טובות.

יוסף ג'בארין: השאלה היא אם היום, אחרי שנה וחצי-שנתיים מאז פעילות הוועדות הללו, יש הערכה לגבי מה קורה.

יוסף ג'בארין: האם באמת הוועדות מיישמות את היעד, מה הבעיות שצצות וכדומה.

יוסף ג'בארין: אני שומע הרבה בעיות מהשטח.

יוסף ג'בארין: לא אלאה אתכם עכשיו בהצגתן אבל לדעתי חשוב לעשות הערכה.

יוסף ג'בארין: אחרי שנתיים למהלך חשוב כזה צריך לעשות הערכה ולראות היכן הדברים עומדים.

יוסף ג'בארין: לגבי לשכות משרד הפנים.

יוסף ג'בארין: אין ספק שיש בעיה בירושלים המזרחית ואני מקווה שבאמת התכנית הזו להקים לפחות עוד שתי לשכות תפתור את הבעיה ולא חלקית.

יוסף ג'בארין: מה שקורה שם, זה מזעזע, כמו שאתם יודעים.

אריה מכלוף דרעי: אני מסכים.

יוסף ג'בארין: באשר ללשכה באזור המשולש הצפוני באום אל פאחם.

יוסף ג'בארין: אני יודע שהצוות עושה את מרב המאמצים כדי לפתח את הלשכה בהקדם.

יוסף ג'בארין: אני רק מחזק את ידיך שזה ייעשה בהקדם, בהיעדר תחבורה ציבורית מסודרת.

יוסף ג'בארין: אנחנו מדברים על 150 אלף תושבים שצריכים את הלשכה הזו בהקדם האפשרי.

יואב בן צור: אני חושב שקיבלנו כאן סקירה מקיפה ומאלפת על הפעילות של משרד הפנים ומשרד הפריפריה.

יואב בן צור: כאשר אנחנו מסיירים בשטח, אנחנו רואים את התודות של האנשים שנהנים מהשירותים האלה, בפרט תור הזהב כאשר אנשים יוצאים לפעילויות באפס כסף, פעילויות מבורכות.

יואב בן צור: אין ספק שהתנופה הזאת שהמשרד הזה נותן עכשיו היא בהחלט שינוי מבורך לפעילות החברתית במדינת ישראל ועל כך אני חושב – לא בגלל שאני חבר כנסת מש"ס אלא באופן כללי – התודות מגיעות לך אדוני השר.

דב חנין: אני חושב שהדיון הזה ממחיש כמה חבל שכל דיוני התקציב נדחסו לשלושה שבועות.

דב חנין: האמת היא שמשרד הפנים הוא משרד כל כך גדול, עשיר בפעילות, שהיה ראוי אולי אפילו לפרוס את זה על כמה דיונים כדי שגם נשמע את הפעילויות וגם נוכל להתייחס בצורה מפורטת.

משה גפני: יש רעיון, להמשיך את התקציב לקיץ.

דב חנין: אני חושב אדוני יושב ראש ועדת הכספים שאנחנו כולנו נברך אותך אם תלך בכיוון.

דב חנין: אדוני השר, אני שמח להיות במצב – זה בדרך כלל לא המצב האופייני – בו אני רוצה להתחיל במלים טובות ובהערכה לך ולצוות של המשרד שלך.

דב חנין: אני מדבר לא רק בהיבטים הנקודתיים אלא אני מדבר על משהו בגישה הכללית שהוא מאוד מאוד נכון והוא בכיוון מאוד מאוד נכון.

דב חנין: הסיפור של החופים אולי נראה כדבר קטן, אבל הוא דבר מאוד משמעותי וזאת לא רק שאלה טכנית אלא זו שאלה באמת של צדק.

דב חנין: חוף הים הוא המקום שאליו אנשים, גם כאלה שאין להם כסף, רוצים ללכת וליהנות והמהלך שלכם שהוא מהלך שבאמת דיברו עליו שנים אבל סוף סוף יצא לפועל, הוא באמת מהלך שראוי להרבה הערכה.

משה גפני: ניסינו להעביר חוק על זה.

דב חנין: אני זוכר.

דב חנין: חבר הכנסת גפני ואני ניסינו, נלחמנו, והנה הדבר הזה קורה ואני שמח שהוא קורה.

דב חנין: הגישה של הצדק החלוקתי היא גישה מאוד נכונה.

דב חנין: בכלל, היא ניכרת בעבודת המשרד בכל המישורים.

דב חנין: במובנים מסוימים אפשר להגיד שהמשרד הזה – אני אומר את זה מהזווית שלי – נמצא במגמה קצת שונה מהמגמה של הממשלה בכלל ואני מברך על כך.

דב חנין: אני מאוד הייתי רוצה שכל הממשלה תאמץ תפיסות של צדק חלוקתי.

דב חנין: הממשלה לצערי לא הולכת לצדק חלוקתי.

דב חנין: משרד הפנים כן הולך לצדק חלוקתי וטוב שכך.

דב חנין: אולי ילמדו במשרדים אחרים איך אפשר לעשות את זה.

משה גפני: הממשלה לא הולכת על צדק חלוקתי.

דב חנין: לא.

דב חנין: ממש לא.

משה גפני: זה גם רעיון.

דב חנין: בהקשר הזה אדוני השר יש את הסוגיה שחבר הכנסת ג'בארין התייחס אליה של העבודה שלכם בסוגיית שטחי השיפוט וחלוקת ההכנסות.

דב חנין: אני ער לעבודה שנעשית ואני מכיר את הוועדות שמונו ועוסקות בנושא.

דב חנין: הפנייה שלי אליך נובעת מזה שאני חושב שכולנו בזירה הפוליטית חיים בקצבי זמן מאוד קצרים ונדמה לי שהכהונה שלך ושל הצוות הנוכחי במשרד הפנים היא רגע של הזדמנות.

דב חנין: אנחנו בפוליטיקה הישראלית הרי אף פעם לא יודעים לאן הדברים הולכים.

דב חנין: לכן שאלת לוחות הזמנים להשלים את המהלכים האלה של השינויים בגבולות ושל מודלי ההכנסות, זה משהו שלדעתי חשוב שתחשבו עליו ממש בחודשים הקרובים.

דב חנין: הערה אחרונה לגבי הנושא של הקריטריונים ומה שנקרא ערי עולים.

דב חנין: בעקבות הפסיקה של בית המשפט, אנחנו הגענו למצב שהקריטריונים, שנראים לי קריטריונים מאוד מאוד סבירים, של איך קרן הארנונה הממשלתית הזו צריכה להתנהל, הקריטריונים האלה מעוגנים בתקנות ואנחנו נמצאים במצב הרבה יותר טוב.

דב חנין: הבעיה היא מה קורה עם מודל ההתקדמות לשם.

דב חנין: מודל ההתקדמות לשם הוא מאוד מאוד איטי.

דב חנין: גם היום, לפי הנתונים שלפחות נמצאים אצלי, השנה רוב ההכנסות עדיין מחולקות באופן לא שוויוני ולא נכון.

דב חנין: עדיין ערי עולים מקבלות יותר, הרבה יותר, ממה שהן צריכות לקבל לפי מודלים נכונים והגיוניים.

אריה מכלוף דרעי: הם מקבלים פחות ממה שהם קיבלו בשנה שעברה.

דב חנין: ממה שהם קיבלו בעבר.

אריה מכלוף דרעי: בשנה הבאה הם יקבלו עוד הרבה יותר פחות ובעוד כמה שנים הם לא יקבלו בכלל.

דב חנין: מה שאותי מטריד אדוני השר, החיבור של התשובה שלך שהיא מדויקת עם הנתון שנמצא בפנינו.

דב חנין: , כשאנחנו מסתכלים על רשויות מקומיות ערביות, אנחנו רואים ש-90 אחוזים מהרשויות המקומיות הערביות הן באשכול אחד עד שלוש ואפס רשויות מקומיות ערביות נמצאות בארבעת האשכולות הגבוהים.

דב חנין: לכן אנחנו כאן מתעסקים באיזשהו אי צדק כל כך צועק, כל כך קיצוני שצריך לתקן אותו באותה נמרצות ובאותה אנרגיה שאי הצדק מתקיים.

סתיו שפיר: מספר שאלות תקציביות.

סתיו שפיר: אני רוצה קודם להודות לכם, לך ולמנכ"ל, שהכנסתם במינהל התקין ברשויות המקומיות החדש קריטריון נוסף של שקיפות בתקציב שהוא מאוד מאוד חשוב.

משה גפני: אני אומר לך שיש היסטוריה בוועדה, שסתיו שפיר משבחת שר בממשלה.

יצחק וקנין: זה לא היה עד היום.

<קריאה: זאת הקדמה.

סתיו שפיר: כמה שאלות תקציביות.

סתיו שפיר: יש לנו זמן כל כך קצר לדבר ממש על התקציב ואני אשמח לתשובות תקציביות בעניין הזה.

סתיו שפיר: ב-2013 הייתה החלטת ממשלה 167 בעקבות המחאה החברתית וועדת טרכטנברג שביקשה להפוך את תקציב החינוך כולו לשקוף.

סתיו שפיר: כלומר, מהו תקציב המדינה, מהו תקציב הרשויות המקומיות, מהו תקציב ההורים וכולי.

סתיו שפיר: החלק החסר בהחלטה הזאת שעדיין לא מומש הוא החלק של משרד הפנים והוא חסר כבר כמעט חמש שנים.

סתיו שפיר: ישב המנכ"ל הנכבד שלך בוועדת השקיפות ואמר שאתם לא מעוניינים לנהל את תקציבי הרשויות אבל החלטת הממשלה אומרת שהנתונים האלה יועברו במתכונת שתיקבע בתיאום בין משרד החינוך והפנים.

סתיו שפיר: משרד החינוך אומר שלא משנה איזה תיאומים הם ניסו לעשות, משרד הפנים לא מוכן לדרוש מהרשויות להעביר את הפרטים האלה שבתקציב, מה שאומר שבסוף המידע שמקבלים אזרחי ישראל על תקציב החינוך, הוא מידע מטעה מאחר והם רואים אך ורק את הנתונים של המדינה ולא את הנתונים של הרשויות המקומיות.

סתיו שפיר: הם לא יכולים לדעת איך מחלקת רשות מקומית את התקציבים בין בתי הספר וזה פוגע מאוד ביכולת להפוך את התקציב לשוויוני וברור שזה משהו שכולנו שותפים לו.

אריה מכלוף דרעי: את צודקת במאה אחוזים.

אריה מכלוף דרעי: את תקבלי תשובה.

סתיו שפיר: דבר נוסף הוא פירוט תקציבי התב"רים.

סתיו שפיר: בכלל, כל הרשויות המקומיות לא מפרסמות תקציבים בפורמט אחיד.

סתיו שפיר: היום עם הטכנולוגיה, זה צריך להיות מאוד פשוט להעביר את הרשויות לפורמט אחיד של פרסומי תקציב כולל התקציב הבלתי רגיל.

סתיו שפיר: אני חושבת שמאחר שאנחנו עדים לכל כך הרבה סיפורי שחיתות וחקירות דווקא בשלטון המקומי, חשוב מאוד להקפיד על פוליטיקה נקייה שמשרתת את האזרח.

משה גפני: את לא מבינה מה הולך כאן.

משה גפני: השר לוחש לי באוזן שאת מדברת לעניין.

סתיו שפיר: שיגיד את זה בקול רם.

סתיו שפיר: כמה כסף בתקציב מוקצה בכלל לפיקוח על תקציבי הרשויות המקומיות?

סתיו שפיר: כלומר, כמה כסף מוקצה לפקחים שבודקים את הרשויות המקומיות לפני ותוך כדי השנה?

סתיו שפיר: איזה חלק מהתקציב מושקע במענה לדוח שיצא כבר לפני שנתיים של הצוות לבחינת דרכים לחיזוק שלטון החוק וטוהר המידות בשלטון המקומי?

סתיו שפיר: כמה כסף השקעתם בבדיקת הנתונים לקראת חוק המרכולים?

סתיו שפיר: העיריות השונות הוציאו מיליונים למיפוי של השטח, של התנאים, של המצב, של ההשפעה על עסקים.

סתיו שפיר: מה עשה משרד הפנים כדי לבדוק את הדברים האלה?

משה גפני: איזה דברים?

סתיו שפיר: השפעת חוק המרכולים על עסקים.

סתיו שפיר: לפני שמחוקקים חוק, שווה לבדוק את ההשפעה שלו.

משה גפני: הוא גרם נזק להרבה מכולות.

משה גפני: גרם הרבה נזק.

סתיו שפיר: בנוסף לזה יש לי עוד הרבה שאלות אבל לסיכום הדברים, כדי שנוכל להבין את התקציב, וזה גם כולל את משרד נגב וגליל ופריפריה חברתית, מבלי לראות את התקנות בצורה ברורה - היו לכם גם עיכובים בפרסום ההתקשרויות בשנים האחרונות – של 2018, קשה מאוד להצביע על תקציב 2019.

סתיו שפיר: זה נוגע לכל תקציב המדינה אבל בפרט לתקציב כל כך משמעותי כמו התקציב של משרד הפנים והרשויות המקומיות.

סתיו שפיר: עכשיו אתה יכול להגיד שאני צודקת.

משה גפני: הוא יגיד.

משה גפני: משפט לגבי המרכולים היות והזכרת את זה.

משה גפני: הנושא של המרכולים, בטעות כל העניין הזה והוא לא קשור למשרד הפנים ולא קשור לכל העניין.

לאה פדידה: אבל הפקחים.

משה גפני: הם לא של משרד הפנים.

משה גפני: הפקחים במרכולים זה הנושא של הרשויות המקומיות.

משה גפני: יש רשויות מקומיות ויש להן חוקים שאסור לפתוח את המרכולים בשבת.

משה גפני: לא קשור בכלל למשרד הפנים או לכל משרד ממשלתי אחר.

משה גפני: לא ראיתי מישהו שקם ושואל למה הרשויות המקומיות, במקום שיש חוקי עזר, לא מפעילים פקחים.

משה גפני: זה חוק שהיה צריך לעשות אותו כי אחרת לא הייתה שבת במדינת ישראל.

לאה פדידה: אני ממש שמחה על הטמעת המושג פריפריה חברתית.

לאה פדידה: זה דבר שנותן מענה וחשוב מאוד לקדם את האוכלוסייה.

לאה פדידה: אני כן חוזרת על השאלה שלי כי בעיני משרד הפנים, שהוא כותב כותרת כמו העצמת השלטון המקומי, הוא צריך לתת כוח וסמכות לרשות המקומית לבצע דברים בתחומה.

לאה פדידה: כך גם להעצים את ראשי הערים ונבחרי הציבור.

לאה פדידה: לכן תמוה בעיני שהרבה פעמים החלטות שקורות במליאת העיר, משרד הפנים בסופו של דבר או מטיל על זה וטו או לא מאשר.

אריה מכלוף דרעי: בנושא ארנונה.

לאה פדידה: במיוחד בנושא הארנונה.

לאה פדידה: נוסף לכך בעוד שני סעיפים שאני רוצה להתייחס והראשון הוא החינוך הבלתי פורמלי.

לאה פדידה: אני מאוד שמחה על הדברים החדשים שהראיתם, מצוינות וכן הלאה אבל הפריפריה החברתית סובלת מכשלים בחינוך הבלתי פורמלי במוסדות הקיימים.

לאה פדידה: אי אפשר היום להיכנס לתנועות נוער כי זה מחיר מטורף וכל החוגים והמערכת.

לאה פדידה: האם אנחנו נותנים את דעתנו בתקציב של פריפריה חברתית ובתקציב של משרד הפנים להעצים את החינוך הבלתי פורמלי שכל ילד וילדה בישראל כן יוכלו ללכת לחוג?

לאה פדידה: שאלה נוספת.

לאה פדידה: פרויקט נפלא של תור הזהב של אזרחים ותיקים אבל תסבירו לי כמה משרדים צריכים לטפל באזרחים ותיקים והם עדיין לא מקבלים מענה.

לאה פדידה: גם משרד הרווחה הראה לנו טיפול באזרחים ותיקים, גם המשרד לאזרחים ותיקים, גם אתם ועדיין אזרחים ותיקים נופלים בין הכיסאות ולא מקבלים מענה.

לאה פדידה: האם ישבתם לפני התקציב והיה סנכרון בין כל המשרדים האלה על מנת לראות שהתקציב אכן הולך לא לאותו קשיש אלא למענים שונים ולצרכים שונים?

לאה פדידה: זה דבר מאוד חשוב.

לאה פדידה: הדבר האחרון, הערכה של אזור פיתוח א' לישובים בצפון ובדרום.

לאה פדידה: האם ניתנה הדעת על זה?

אריה מכלוף דרעי: לא קשור אלינו.

אריה מכלוף דרעי: זה משרד הכלכלה והתעשייה.

לאה פדידה: יישר כוח על הדברים שכן נעשו אבל אשמח לקבל תשובות.

לאה פדידה: תודה.

משה גפני: מישהו מהשלטון המקומי רוצה להתייחס?

<איתי חוטר: כן.

<איתי חוטר: תודה אדוני היושב ראש.

<איתי חוטר: אני סמנכ"ל כלכלה במרכז השלטון המקומי.

משה גפני: משפט.

<איתי חוטר: מספר דברים.

<איתי חוטר: השר ציין את האלמנט של דגש שנותן המשרד על התושבים החלשים במדינת ישראל.

<איתי חוטר: יש כאן בעיה וצריך להבין אותה, היא בעיה מהותית.

<איתי חוטר: כל התקצוב הממשלתי, לרבות התקצוב של משרד הפנים, מתבסס באופן דיפרנציאלי על המדד הסוציו-אקונומי.

<איתי חוטר: יש רשויות מקומיות שלא גומרות את החודש והן בסוציו-אקונומי גבוהה.

<איתי חוטר: זאת אומרת, התושבים.

משה גפני: בעיה ידועה.

<איתי חוטר: התושבים בסוציו-אקונומי גבוה ואילו הרשות המקומית חלשה.

אריה מכלוף דרעי: אני אשיב על זה.

<איתי חוטר: זה בא לידי ביטוי גם בתקנות.

<איתי חוטר: אנחנו אומרים דבר מאוד מאוד פשוט.

<איתי חוטר: משרד הפנים הלך למהלך נכון של מיסוד מדד שמודד את החוסן הרשותי.

<איתי חוטר: זה לא הבשיל.

<איתי חוטר: ואולם התקנות שעוסקות בקרן לצמצום פערים, יש בהן בסיס משמעותי שבוחן את היכולת הכלכלית של הרשות המקומית.

<איתי חוטר: לא ברור לנו כלל וכלל מדוע היה נדרש להוסיף כתנאי סף את האלמנט של הסוציו-אקונומי.

<איתי חוטר: אנחנו מניחים, בלי לבדו את המספרים, שרוב הרשויות המקומיות בסוציו גבוה היו נזרקות ממילא בקריטריון של הניקוד לפי החוסן הרשותי ולא היה נדרש להכניס גם את המדד הסוציו-אקונומי כתנאי סף לעניין הזה.

<איתי חוטר: כמה דברים נוספים, ברשותך אדוני היושב ראש.

משה גפני: ממש בקצרה.

משה גפני: כבר עברנו את הזמן.

<איתי חוטר: רק לפרוטוקול.

משה גפני: אם זה לפרוטוקול, אתה יכול להעביר בכתב ונצרף את זה לפרוטוקול.

<איתי חוטר: ציין כבוד השר את הגידול המשמעותי בתקציבי המשרד ואמר שהגענו ל-6 מיליארד שקלים תקציב על שינוייו.

<איתי חוטר: אכן משרד הפנים והשר פועלים כל העת להגדיל את התקציבים אבל צריך לזכור ש-370 מיליון שקלים שהיו קודם לכן, ארנונה שהעבירו משרדי הממשלה, עכשיו הם בעצם נוספו לתקציב המשרד.

<איתי חוטר: צריך לזכור את זה.

<איתי חוטר: בעניין של אותם 100 מיליון שקלים של נמל התעופה בן גוריון, גם כאן 100 מיליון שקלים זה נהדר אבל נעלמו בדרך 100 מיליון שקלים של רזרבת השר שהיו בתקציב משרד הפנים ולכן מבחינתנו סך המקורות של השלטון המקומי בהיבט הזה לא גדל לצערי.

<איתי חוטר: תודה.

משה גפני: תודה רבה.

אריה מכלוף דרעי: אתה עובד יחד עם יושב ראש מרכז השלטון המקומי?

<איתי חוטר: כן.

אריה מכלוף דרעי: הוא דווקא כתב ברכה גדולה מאוד אחרי אישור התקציב בממשלה על הגדלת המקורות ופעם ראשונה ראיתי שהוא בירך את שר הפנים על ההישגים.

אריה מכלוף דרעי: אתם מתואמים?

<איתי חוטר: אנחנו מתואמים ואכן ציינתי בדבריי שאנחנו מברכים על מגמת הגידול.

אריה מכלוף דרעי: אני גם אמרתי את דבריי לפרוטוקול.

<דבי גילד חיו: האגודה לזכויות האזרח.

<דבי גילד חיו: רצינו להתייחס לקרן ארנונה.

משה גפני: לא.

משה גפני: על זה יהיה דיון נפרד.

משה גפני: תעשי לי טובה.

משה גפני: אחרי שמסיימים את התקציב של משרד הפנים, אנחנו מקיימים על זה דיון נפרד.

סתיו שפיר: גפני, אם אפשר להוסיף שאלה קטנה בהקשר של השלטון המקומי.

סתיו שפיר: כמה מתקציב העברות לרשויות נמצא עכשיו בבסיס של 2019 וכמה צפוי לעבור במהלך השנה?

משה גפני: היא שואלת כמה נמצא בהעברה לרשויות מקומיות בבסיס וכמה יגדל במהלך השנה, שזה אפילו לא בבסיס אבל יהיה תקציב תוספתי.

משה גפני: אדוני השר, אני מבקש שתתייחס לעניין.

משה גפני: אתה רצית לומר משהו?

משה גפני: מנכ"ל משרד העלייה והקליטה.

אלכס קושניר: כן.

אלכס קושניר: רציתי לומר על קרן ארנונה.

משה גפני: על קרן הארנונה אנחנו מדברים בישיבה הבאה.

משה גפני: אתה תהיה כאן ותדבר על זה.

משה גפני: רבותיי, אדוני השר, אני מבקש, לפני אתה משיב, גם אני רוצה לומר משפט אחד או שניים.

משה גפני: אני גם חבר בוועדה.

משה גפני: ראשית, אני משבח אותך על העבודה.

משה גפני: אני גם מכיר את מה שנעשה במשך כל התקופה הזאת שאתה השר המכהן.

משה גפני: כולם גם רואים את זה ואני מברך אותך על העבודה שאתה עושה, המנכ"ל, הצוות שלך.

משה גפני: אני שמח על כך.

משה גפני: אני רוצה לומר לך שאתה נמצא במצב - לגבי החלק הזה שאני מדבר עליו - היסטורי לא נכון.

משה גפני: זאת אומרת, המצב ההיסטורי שהחלוקה גם בנושא הזה של הרשויות, יש רשויות חזקות שמקבלות יותר ויש רשויות חלשות שמקבלות פחות.

משה גפני: אני אתן לך דוגמה.

משה גפני: למשל יש תשלום שבז"ן משלמת לחיפה.

משה גפני: היא לא משלמת לרשויות החלשות מסביב.

אריה מכלוף דרעי: משלמת.

משה גפני: משלמת הרבה פחות.

משה גפני: אתה הקמת ועדה לצורך העניין הזה.

משה גפני: על כל פנים, חיפה היא עיר חזקה.

אריה מכלוף דרעי: אני לא מתערב לגבי חיפה.

אריה מכלוף דרעי: תאמר מה שאתה רוצה.

<קריאה: גם שדה התעופה בחיפה משלם ארנונה.

<קריאה: גם באילת.

משה גפני: זה נכון.

משה גפני: שדה התעופה בחיפה משלם ארנונה כאשר נתב"ג לא משלם.

אריה מכלוף דרעי: חבר'ה, לגבי חיפה, אל תתערבו בדברי היושב ראש.

משה גפני: הם יכולים להתערב אבל העוול שם זועק לשמים.

משה גפני: המציאות הזאת, אני מבקש ממך אדוני השר, יש רשויות חלשות מסביב והן סובלות מבז"ן כמו שבחיפה סובלים ובמקרים מסוימים אפילו יותר.

משה גפני: ידברו אתי ראשי רשויות מהאזור והסמכות שלך להתערב, להקים ועדה שתעסוק בעניין הזה כאשר החלוקה צריכה להיות חלוקה שונה.

משה גפני: היא צריכה להיות צודקת ואמיתית.

משה גפני: אותו דבר אנחנו רואים בהרבה מקומות בהם חלוקה היסטורית של קרקעות ושל אזורים מוניציפאליים, וזה חשוב מאוד מה שעשית עם הנושא של הוועדות הקבועות.

משה גפני: יש מציאות ובעניין הזה אנחנו מעוותים.

משה גפני: פעם זה היה נכון, לפני 70 שנים, לפני 60 שנים, אולי אפילו לפני 50 שנים, אבל היום זה לא נכון.

משה גפני: היום החלוקה צריכה להיות צודקת יותר ואני מברך אותך על כך שעשית את הוועדות הגיאוגרפיות שזה חשוב מאוד.

משה גפני: על חיפה אני מציע שתתנו את דעתכם מכיוון ששם אני לא יודע מה פתאום מרחיבים את בז"ן ופתאום יש כסף לאצטדיון.

אריה מכלוף דרעי: אדוני היושב ראש, אני אנסה להתייחס בראשי פרקים ואחר כך המנכ"לים נשארים ודברו אתם.

אריה מכלוף דרעי: אני אתייחס לא לפי הסדר אבל פחות או יותר לדברים שעלו כאן.

אריה מכלוף דרעי: בנושא של לשכות האוכלוסין.

אריה מכלוף דרעי: לגבי ואדי ערה.

אריה מכלוף דרעי: אום אל פאחם.

אריה מכלוף דרעי: אני חתמתי על הרשאה לפתוח לשכה באום אל פאחם.

אריה מכלוף דרעי: עד לרגע זה ראש העיר שם לא הקצה לנו מקום.

אריה מכלוף דרעי: ברגע שיקצה מקום, אנחנו נתקדם.

אריה מכלוף דרעי: פרופסור מור יוסף שמע את הדברים ולוקח את זה לטיפולו, לבדוק היכן זה עומד ולמה זה לא מתקדם בקצב הרצוי.

אריה מכלוף דרעי: אתמול חתמתי לפתוח לשכה בבקעה אל גרביה, בטייבה אנחנו פותחים, במעלות תרשיחא אנחנו השבוע חונכים מקום.

אריה מכלוף דרעי: הקצב מתקדם ואנחנו מתקדמים כמה שאנחנו יכולים.

אריה מכלוף דרעי: כמובן שאתם מבינים שזה גם עניין של כוח אדם, עניין של ציוד, אבל אנחנו עומדים באתגר.

אריה מכלוף דרעי: מי שזריז ומעמיד לנו מבנה, אנחנו מתקדמים אתו ביחד.

אריה מכלוף דרעי: ללאה פדידה, שאלת שאלה והיא היכן הסמכות של השלטון המקומי מול השלטון המרכזי כאשר מועצת רשות מקומית מחליטה על העלאת הארנונה והיא צריכה אישור של שר הפנים ושל שר האוצר.

אריה מכלוף דרעי: בדרך כלל בגלל מדיניות פיסקלית אנחנו לא מאשרים העלאת ארנונה כדי שזה לא ישפיע על המדד.

אריה מכלוף דרעי: את שואלת היכן האיזון הנכון כאן.

אריה מכלוף דרעי: למעשה הסמכות לאישור העלאת ארנונה, על הורדת ארנונה, על סיווגים, היא היסטורית ובפקודת העיריות היא של שר הפנים.

אריה מכלוף דרעי: בשנת 1985, בתכנית הכלכלית ייצוב המשק שהייתה אז של השר שמעון פרס ויצחק מודעי, הלאימו את הדבר הזה ולמעשה אסור היום בחקיקה – גם שר האוצר ושר הפנים למשל לא יכולים לשנות סיווגים או דברים אחרים.

אריה מכלוף דרעי: עד כדי כך.

אריה מכלוף דרעי: כל מה שאנחנו יכולים לעשות זה להעלות את התעריפים או להוריד אותם כאשר במקרה כזה צריך אישור של שנינו ביחד.

אריה מכלוף דרעי: אני יכול לומר לך שחלק מהרשויות שיודעות שר הפנים ושר האוצר לא מאשרים העלאת ארנונה, הן מעלות את הארנונה כדי אחר כך יוכלו לבוא לתושבים ולומר ששר הפנים ושר האוצר לא הסכימו להעלות.

אריה מכלוף דרעי: גם את זה צריך לקחת בחשבון.

אריה מכלוף דרעי: אני מסכים אתך שסוף סוף המשק היום יציב והשלטון המקומי הוא אחר לגמרי.

אריה מכלוף דרעי: זה לא השלטון המקומי של אז.

אריה מכלוף דרעי: כמעט כל הרשויות המקומיות גמרו בצורה מאוזנת.

אריה מכלוף דרעי: היום השלטון המקומי מתנהל בצורה באמת שקופה ולמעלה מ-100 רשויות קיבלו ניהול תקין.

אריה מכלוף דרעי: אין כבר את הגירעונות של פעם.

אריה מכלוף דרעי: באמת ברשויות היום יש צוות מקצועי יוצא מן הכלל, בכל הרשויות המקומיות.

אריה מכלוף דרעי: אני חושב ואני מתכונן להתמודד עם הסוגיה הזאת עם שר האוצר, לראות איך מחזירים יותר את הסמכויות.

אריה מכלוף דרעי: באים אלי ראשי רשויות כמו תל אביב ואחרות שיש שכונות שפעם היו ישנות והארנונה הייתה נמוכה, אבל היום הן הפכו להיות שכונות יוקרה והם לא יכולים לשנות את הסיווגים ויוצא שהאוכלוסייה החזקה משלמת ארנונה פחות מאשר משלמים תושבים חלשים.

אריה מכלוף דרעי: יש עיוותים נוראיים בדבר הזה ואנחנו רוצים להתמודד אתם ביחד.

אריה מכלוף דרעי: רישוי עסקים.

אריה מכלוף דרעי: זאת המהפכה שאנחנו עושים.

אריה מכלוף דרעי: מה שאמרת, יצחק, זה הנושא.

אריה מכלוף דרעי: כיבוי אש ודברים אחרים שנותנים כל יום הנחיות.

אריה מכלוף דרעי: זה מה שמונח בפניכם.

אריה מכלוף דרעי: אנחנו עשינו את שלנו.

אריה מכלוף דרעי: זה מונח אצלכם ועכשיו תאשרו את זה בקריה שנייה ושלישית ותבוא בשורה לעניין הזה.

משה גפני: זה לא אצלנו.

משה גפני: זה בוועדת הפניםץ

אריה מכלוף דרעי: דב חנין וחבר הכנסת ג'בארין, לגבי מענק האיזון.

אריה מכלוף דרעי: כל מה שאמרת עכשיו, זה מה שעשינו בשנתיים האחרונות.

אריה מכלוף דרעי: באמת היו עיוותים ועדיין יש עיוותים, אבל העיוותים הגדולים שהיו במענקי האיזון, שמהם נפגעו הרשויות החלשות במגזר הערבי, המינימום הכנסה, שזה היה חוסר של מאות מיליונים, פעם אחת נתנו תוספת חד פעמית, אם אתה זוכר, עכשיו הכנסנו את זה לבסיס של התקציב.

אריה מכלוף דרעי: הנוסחה עצמה בנושא הזה תוקנה.

אריה מכלוף דרעי: יש עדיין נושאים שלא תוקנו ולאט לאט אנחנו מתקדמים אבל למעשה הדבר החמור הגדול שהיה שהמינימום הכנסה שזה פגע במאות מיליוני שקלים במגזר הערבי וברשויות החלשות, סוציו-אקונומי 1 ו-2, את זה תיקנו והיום הם מקבלים את זה אוטומטית בבסיס התקציב.

אריה מכלוף דרעי: לגבי הקרן.

אריה מכלוף דרעי: אתם תתמודדו בקריטריונים אבל אני רוצה לומר משהו באופן כללי בהתייחס לדבריו של דב.

אריה מכלוף דרעי: זה גם לא הגון וגם לא נכון למוטט רשויות אחרות שהן טובות, לקחת מהן במכה אחת את כל הכסף.

אריה מכלוף דרעי: אני לא רצה לנקוב בשמות אבל יש רשויות שקיבלו 60-50 מיליון שקלים בשנה מהארנונה הממשלתית והסתמכו על זה.

אריה מכלוף דרעי: פתאום אתה מוריד להן את זה בשנה אחת, אתה תהפוך אותן לרשויות נזקקות.

אריה מכלוף דרעי: חייבים לעשות את זה בצורה מאוזנת.

אריה מכלוף דרעי: עד היום, אני מזכיר לכם, אלה נושאים שלא נגעו בהם במשך עשרות שנים כיוון שאף אחד לא לוקח כסף ממישהו ונותן אותו למישהו אחר.

אריה מכלוף דרעי: הגענו להסכמה לא פשוטה.

אריה מכלוף דרעי: היה מאבק, אם אתם זוכרים.

אריה מכלוף דרעי: בוועדת הכספים היה דיון אולי הכי קשה שהיה לגבי סזה.

משה גפני: נכון.

משה גפני: דיון מאוד קשה.

אריה מכלוף דרעי: היה מאוד קשה באותו לילה ובסוף זה עבר וזה האיזון.

משה גפני: אתה יכול לשבח את ועדת הכספים על כך.

אריה מכלוף דרעי: אני משבח.

אריה מכלוף דרעי: אני זוכר שהייתי שם בסיור ואמרו לי שוועדת הכספים לא מאשרת.

אריה מכלוף דרעי: שלחתי איזושהי הודעה.

אריה מכלוף דרעי: טוב, לא נחזור לזה.

משה גפני: אבל אישרנו.

אריה מכלוף דרעי: אישרנו.

אריה מכלוף דרעי: כל הכבוד.

אריה מכלוף דרעי: בסדר.

אריה מכלוף דרעי: לכן אני אומר שצריך לדעת את האיזונים.

אריה מכלוף דרעי: כפי שאמר דב, נכון, צריך לנצל את הזמן הפוליטי שיש לך כדי לעשות אבל זה בחקיקה.

אריה מכלוף דרעי: זה לא משנה איזה שר פנים יהיה.

אריה מכלוף דרעי: את זה גמרנו.

אריה מכלוף דרעי: זה נמצא בחקיקה.

משה גפני: אבל הוא צודק.

משה גפני: הזמן הפוליטי הוא זמן שאול.

אריה מכלוף דרעי: זה נכון.

אריה מכלוף דרעי: לגבי הוועדות אני רוצה לומר לכם.

אריה מכלוף דרעי: קודם כל,.

אריה מכלוף דרעי: הלוואי והייתי מקים אותן לפני שנתיים.

אריה מכלוף דרעי: זה לקח הרבה מאוד זמן להקים אותן.

אריה מכלוף דרעי: עד שכל חבר מאשר לך, אתם יודעים שכל חברי הוועדות והיושב ראש, קרוב ל-30 אנשים, הם כולם בשכר, הם אנשים קבועים שעושים את עבודתם וצריך לאשר כל דבר כזה, לעבור את הוועדות במשרד המשפטים ובמשרד הפנים ולהקים.

אריה מכלוף דרעי: אבל ברוך השם כל הוועדות קיימות והן עובדות.

אריה מכלוף דרעי: חלקן יותר ותיקות קצת וחלקן פחות אבל כולן עובדות.

אריה מכלוף דרעי: למשל, הסיפור של נתב"ג לא היה מגיע בלי הוועדה הגיאוגרפית הזאת.

אריה מכלוף דרעי: אותו דבר בחיפה עם רפא"ל, עצרנו.

אריה מכלוף דרעי: הוועדה הגיאוגרפית בחיפה בראשותו של עמרם קלאצ'י, אחד המנדטים - היה בג"ץ על זה וזה עיכב אותנו חצי שנה אבל ברוך השם בג"ץ שחרר את זה - היה הנושא של בז"ן, מה מעמדו המוניציפאלי, האם צריך להקים לו מועצה תעשייתית למשל כמו שיש ברמת חובב וכמו שיש בתפן, והיא תחלק את ההכנסות ולא רשות מקומית תחלק אותן.

אריה מכלוף דרעי: אתם מבינים שטובי משרדי עורכי הדין במדינה עובדים היום לתקוף את הוועדות הללו כיוון שמדובר כאן בהרבה מאוד כסף ובהרבה מאוד קרקעות שלוקחים מאנשים ובנושאים אחרים.

אריה מכלוף דרעי: לכן לא קל לעבוד אבל אנחנו עומדים בזה ובינתיים אנחנו מקבלים את הגיבוי המשפטי מבית המשפט העליון והוועדות יעשו את העבודה שלהן.

אריה מכלוף דרעי: הבחירות לא עוצרות אותנו.

אריה מכלוף דרעי: אנחנו ממשיכים לעבוד למרות הבחירות.

אריה מכלוף דרעי: נתתי רק הנחיה אחת והיא שאם יש נושא ספציפי שיכול לשנות תוצאות של בחירות למשל, שיחכו.

אריה מכלוף דרעי: שימשיכו לדון אבל את ההחלטות את ההמלצות יגישו אחרי הבחירות.

אריה מכלוף דרעי: ככלל, הוועדות ממשיכות לעבוד והוועדות עובדות ויש להן הרבה תפוקה.

אריה מכלוף דרעי: שינויי גבולות, אני כבר חתמתי על מפות, על הרבה מאוד מפות ואני ממשיך לחתום על המפות הללו וזה עובד לאט לאט.

אריה מכלוף דרעי: זה שינוי אדיר לעומת מה שהיה כאשר היו ועדות שעבדו שנים ושום דבר לא קרה.

אריה מכלוף דרעי: לשאלתה של סתיו.

אריה מכלוף דרעי: חוץ מחוק המרכולים שאני אתייחס אליו עכשיו, כל ההערות שהערת, אנחנו מקבלים אותן.

משה גפני: אתה מדבר לסתיו שפיר.

אריה מכלוף דרעי: כן.

אריה מכלוף דרעי: ההערות שהערת לגבי משרד הפנים ומשרד נגב וגליל ופריפריה כולל הנושא של השקיפות בנושא של חינוך, אחידות בפרסום התקציבים של הרשויות והתב"רים שלהן, כל הדברים הללו, אנחנו פועלים.

אריה מכלוף דרעי: המנכ"ל יעדכן וייתן לך פילוח מדויק.

אריה מכלוף דרעי: צדקת בהערות שלך ואנחנו נעשה אותן בעזרת השם.

סתיו שפיר: רק לחדד.

סתיו שפיר: היו לי כמה שאלות לגבי דברים נוספים כמו הדוח של טוהר המידות.

אריה מכלוף דרעי: אני אתן על זה תשובה.

סתיו שפיר: וכמה כסף מוציאים על זה כבר עכשיו.

סתיו שפיר: פיקוח ברשויות המקומיות.

אריה מכלוף דרעי: לגבי הפיקוח ברשויות המקומיות.

אריה מכלוף דרעי: יש לנו כוח אדם מאוד קטן במשרד אבל כסף אנחנו מוציאים הרבה מאוד.

אריה מכלוף דרעי: אנחנו מעסיקים למעלה מ-300 משרדי רואי חשבון.

אריה מכלוף דרעי: יש לנו מדיניות לפזר את זה כך שכל רואה חשבון לא תהיה לו יותר מעירייה אחת כך שלא יהיה ניגוד עניינים.

אריה מכלוף דרעי: שהכול יהיה שקוף ופרוס.

אריה מכלוף דרעי: יש למעלה מ-300 משרדי רואי חשבון שהם מטעמנו מפקחים על התקציבים של הרשויות המקומיות ומגישים לנו דוחות מפורטים שעל פיהם אנחנו עושים את הביקורת וממשיכים לבקר את הרשויות המקומיות.

אריה מכלוף דרעי: זה למעשה היסוד של הביקורת שלנו.

אריה מכלוף דרעי: זה למעלה מ-60 מיליון שקלים עבור הדבר הזה.

אריה מכלוף דרעי: אנחנו מפעילים חשבים מלווים, עשרות חשבים מלווים, שגם זה כלי הפיקוח שלנו ברשויות שצריכות את הפיקוח הזה.

אריה מכלוף דרעי: ועוד שורה שלמה של דברים.

סתיו שפיר: איפה אפשר לראות את זה?

אריה מכלוף דרעי: מפורט מאוד.

אריה מכלוף דרעי: ניתן לך.

סתיו שפיר: איפה אפשר לראות את זה לציבור?

סתיו שפיר: לא רק חברי הכנסת.

אריה מכלוף דרעי: הנושא של המבקרים ברשויות המקומיות.

אריה מכלוף דרעי: לצערי הרב ברוב הרשויות המקומיות הקטנות, או שהן היו שליש משרה, רבע משרה או שבכלל לא היה.

אריה מכלוף דרעי: אני החלטתי בעניין הזה לתת לכל רשות מקומית, ולא משנה מה גודלה, משרה מלאה של מבקר ותקציב פעולות עצמאי למבקר כדי שהוא לא יהיה תלוי בראש הרשות ובגזבר אלא יוכל לעשות את העבודה הזאת.

אריה מכלוף דרעי: יש לנו הרבה שינויים.

אריה מכלוף דרעי: בחוק ההסדרים, גולת הכותרת של ועדת המכרזים שתהיה מקצועית ולא תהיה ועדה פוליטית, זה נמצא אצלכם.

אריה מכלוף דרעי: זו ההמלצה המרכזית של טוהר המידות.

רועי פולקמן: זה מצוין.

סתיו שפיר: ניתן להבטיח שנתוני תקציב הרשויות לחינוך יפורסם על ידי משרד הפנים?

אריה מכלוף דרעי: המנכ"ל יענה אחר כך על הדברים.

אריה מכלוף דרעי: את צודקת, יש תשובה לזה.

סתיו שפיר: ופרסום תקנון?

אריה מכלוף דרעי: אותו הדבר.

אריה מכלוף דרעי: המנכ"ל ייתן לך את התשובה.

אריה מכלוף דרעי: סתיו, תסתפקי בזה שאני אומר לך שאת צודקת ותקבלי תשובה מפורטת.

משה גפני: את יודעת כמה פעמים השר אמר היום שאת צודקת?

סתיו שפיר: אני אספור ואוודא שזה בפרוטוקול.

משה גפני: לגבי חוק המרכולים.

אריה מכלוף דרעי: לגבי חוק המרכולים, יש כאן טעות אחת גדולה.

אריה מכלוף דרעי: משרד הפנים לא מפקח על חוק המרכולים.

אריה מכלוף דרעי: החוק אומר דבר אחד והוא שחוק עזר כאשר מדובר על פתיחת עסקים בימי מנוחה, יצטרך את הסכמת שר הפנים.

אריה מכלוף דרעי: מי שאמור לאכוף את החוק הזה, אלה הרשויות המקומיות כמו שהן אוכפות את כל חוקי העזר שלהן.

סתיו שפיר: לא זה שאלתי.

סתיו שפיר: שאלתי איזו עבודת הכנה עשה המשרד לפני שהבאתם את החוק.

סתיו שפיר: מה בדקתם?

סתיו שפיר: איזה מיפוי עשיתם של העסקים?

סתיו שפיר: מה ההשפעה הכלכלית?

סתיו שפיר: מה בדקתם?

אריה מכלוף דרעי: אני אסביר לך.

אריה מכלוף דרעי: יום השבת הוא לא יום כלכלי, עם כל הכבוד.

אריה מכלוף דרעי: יום השבת הוא יום מנוחה סוציאלי דתי של מדינת ישראל.

סתיו שפיר: אני מסכימה אתך על כך שיום השבת הוא יום מנוחה אבל מדינת ישראל מקבלת ומרוויחה הרבה מיסים מפעילות עסקית ביום שבת.

משה גפני: סתיו, אני לא מסכים לזה.

משה גפני: את צריכה לקבל רשות ממני.

משה גפני: זה לא הולך להיות עכשיו דיאלוג.

סתיו שפיר: האם מדינת ישראל צריכה לעשות פטור - - -

משה גפני: חברה כנסת סתיו שפיר, אני לא מסכים.

סתיו שפיר: אבל יש כאן בעיה.

משה גפני: בסדר.

משה גפני: סיימנו את הדיון.

סתיו שפיר: אולי השר מציע שיהיה פטור ממע"מ על עסקים בשבת.

משה גפני: סתיו, מספיק.

סתיו שפיר: המדינה מקבלת מיסים מעסקים שכן פועלים.

משה גפני: סתיו, אני לא מסכים.

אריה מכלוף דרעי: כנראה יותר מדי זמן ישבתם כאן בלי שהוציאו מישהו.

משה גפני: השר דרעי ענה על חוק המרכולים.

משה גפני: הוא אמר שאם רוצים לשנות אתל חוק העזר, צריך אישור של שר הפנים כמו שצריך בהרבה דברים אחרים.

סתיו שפיר: זאת לא השאלה ששאלתי.

משה גפני: לגבי הנושא הכלכלי, יש רבים שנפגעים מזה שלא מיישמים את החוק, את חוק העזר.

משה גפני: לא קשור לשר הפנים.

משה גפני: יש רשויות בהן חוק העזר אוסר פתיחת עסקים ולא מיישמים את זה.

משה גפני: אלה שהם יותר חלשים ויותר קטנים נפגעים בגלל שלוקחים להם את הפרנסה.

משה גפני: לא מעבר לעניין הזה.

אריה מכלוף דרעי: אני אומר לך משפט אחד.

אריה מכלוף דרעי: בשנת 2003, אם אני לא טועה, או 2004, המועצה של עיריית גבעתיים חוקקה חוק עזר מאוד חשוב.

אריה מכלוף דרעי: הייתה להם שם מכה גדולה מאוד בעיר כאשר תושבי גבעתיים רחמנים והם האכילו את החתולים שהסתובבו ברחובות.

אריה מכלוף דרעי: הייתה מכה שכל חתולי גוש דן הגיעו לגבעתיים.

אריה מכלוף דרעי: יצאה בת קול שבגבעתיים יש אוכל בחינם לחתולים.

אריה מכלוף דרעי: אז התכנסה מועצת חכמי גבעתיים והחליטה בחוק עזר שזו עבירה ויש קנס וכי אסור להאכיל חתולים במקום ציבורי.

אריה מכלוף דרעי: אז שר הפנים היה אברהם פורז פסל את החוק ולא אישר אותו.

אריה מכלוף דרעי: אמר, חלילה וחס, אכזריות לחתולים?

אריה מכלוף דרעי: בשום אופן לא מאשר.

אריה מכלוף דרעי: לא ראיתי אף אחד שהגיש בג"ץ ולא הייתה אף חברת כנסת ששאלה אותו מה העבודה הכלכלית שהוא עשה והאם הוא בדק את המבחן הכלכלי וההשפעה על המשק.

משה גפני: אתה שאלת את זה בציניות כי את הצביעות אנחנו מכירים.

אריה מכלוף דרעי: אני סיפרתי סיפור יפה לכבוד פורים.

משה גפני: החתולים של גבעתיים ואברהם פורז, זה סיפור לפורים.

אריה מכלוף דרעי: אדוני היושב ראש, אני מודה לך על הדיון.

אריה מכלוף דרעי: אני נאלץ לעזוב אבל המנכ"לים נשארים כאן.

אריה מכלוף דרעי: תודה רבה לכולם.

אריה מכלוף דרעי: פורים שמח.

משה גפני: תודה רבה אדוני השר.

משה גפני: מרדכי, בבקשה.

משה גפני: אני מבקש שתמשיך את התשובות ואחר כך אנחנו עוברים לקרן הארנונה.

משה גפני: שאלה סתיו שפיר לגבי ההסכם בין משרד החינוך ומשרד הפנים.

<מרדכי כהן: לגבי השקיפות.

<מרדכי כהן: אני פניתי לאבוהב שהסכים שנקים סוף כל סוף צוות משותף כדי שבאמת נוכל להנגיש את המידע לגבי תקציבי הרשויות במשרד החינוך.

<מרדכי כהן: אני אומר לך יותר מזה כדי שאלה לא יהיו עוד פעם דיבורים כמו שהיו בעבר.

<מרדכי כהן: אנחנו במשרד הפנים הולכים להתקשר עם חברה ולנסות להתחיל לפחות בפיילוט כדי להראות למשרד החינוך שזה לא מורכב וזה מעשי.

סתיו שפיר: עם חברה?

<מרדכי כהן: כן.

<מרדכי כהן: ממש.

<מרדכי כהן: להתקשר עם גורם חיצוני.

<מרדכי כהן: כי הרי הטענה היא שצריך לייצר קודם כל שפה משותפת בין תקציבי העיריות השונות כאשר כל אחת מגישה אותו אחרת ורק על פי זה אפשר לייצר שקיפות כזאת.

<מרדכי כהן: הרשויות מצדן טוענות שאף אחד לא יכול לכפות עליהן עכשיו, בשלב הזה, לעשות את זה ומשרד החינוך אומר שהוא לא שולט במידע.

<מרדכי כהן: אחד מגלגל לשני.

סתיו שפיר: אתם לא צריכים חברה.

סתיו שפיר: אנחנו בוועדת השקיפות מוכנים לקחת על עצמנו את המשימה.

<מרדכי כהן: הלוואי.

<מרדכי כהן: אתם לא תוכלו.

סתיו שפיר: לבנות סטנדרט ופורמט קבוע.

<מרדכי כהן: לא סטנדרט.

<מרדכי כהן: אני צריך לעשות עבודה סיזיפית.

משה גפני: אדוני המנכ"ל, יש הפרדת רשויות.

משה גפני: אני בעד לחזק את ועדת השקיפות אבל יש דברים שהמשרד עושה.

סתיו שפיר: אני מאוד שמחה לשמוע את זה.

סתיו שפיר: מתי זה קורה?

<מרדכי כהן: עכשיו.

<מרדכי כהן: התחלנו עם זה עכשיו.

סתיו שפיר: נשמח מאוד לעקוב ולראות.

<מרדכי כהן: אני חייב לומר לך שאני מופתע לגבי זה שהמשרדים לא מעבירים בצורה שקופה לכם כחברי כנסת את התקנות.

<מרדכי כהן: תקלה.

<מרדכי כהן: יועבר.

סתיו שפיר: תודה רבה.

משה גפני: תודה.

משה גפני: אתם משרד טוב.

סתיו שפיר: גפני, זה בפרוטוקול?

<מרדכי כהן: פרוטוקול והתחייבות.

סתיו שפיר: מתי תוכלו להעביר את זה?

<מרדכי כהן: ל-2018 מיד.

סתיו שפיר: את התכנון התקציבי ל-2019?

<מרדכי כהן: מה זה תכנון תקציבי?

סתיו שפיר: אתה מתכנן בתקנות.

סתיו שפיר: לא?

<מרדכי כהן: אבל מה אני אעביר לך? טיוטות?

<מרדכי כהן: 2019 נגמר ותקבלי את זה בצורה שקופה.

<מרדכי כהן: לגבי 2019, כשזה יהיה, תקבלי את זה.

משה גפני: תודה רבה.

סתיו שפיר: אנחנו לא יודעים על מה אנחנו מצביעים כשאנחנו לא רואים את התקנות.

סתיו שפיר: גפני, באמת תסביר לי איך אפשר להצביע על תקציב בלי לראות את הפירוט של התקנות?

סתיו שפיר: התקציב, כשהוא לא ברמת התקנות, הוא יכול להתחלף לאלף דברים שונים.

משה גפני: תודה רבה.

משה גפני: מרדכי, יש טענה של סתיו.

<מרדכי כהן: אני לוקח על עצמי אחריות שהיא בכלל אוצר.

<מרדכי כהן: הרי זאת פנייה שצריכה להיות למשרד האוצר.

<מרדכי כהן: אני אומר שהיות ו-2018 הוצאנו תקנות, נעשה את זה בצורה הכי שקופה.

משה גפני: היא רוצה, ובצדק, שיהיו תקנות.

משה גפני: היא רוצה שזה יהיה ברמת התקנות.

משה גפני: זה לא משרד הפנים אלא זה משרד האוצר ומשרד האוצר לא יפרסם תקנות לפני כן כי הוא לא רוצה שידעו והיא נלחמת עם האוצר.

משה גפני: היא רוצה למשל שישימו כאן בחוץ מחשב של מרכבה כדי שיוכלו חברי הוועדה לדעת ואני אתה, אני מסכים אתה, אבל יש לי עוד כמה מלחמות עם האוצר וזה לא הדבר היחיד.

משה גפני: תודה רבה.

<איתי טמקין: אגף התקציבים, משרד האוצר.

<איתי טמקין: כמו אמר מנכ"ל משרד הפנים, התקנות ל-2018 חלוטות, סופיות ואפשר לפרסם אותן.

<איתי טמקין: לפי דעתי הן מפורסמות באתר האינטרנט.

<איתי טמקין: ואם הן לא מפורסמות, נעביר אותן לכל שמבקש אותן.

<איתי טמקין: התקנות ל-2019 עוד לא חלוטות ועוד לא סגורות.

<איתי טמקין: התקציב בנוי ברמת תכניות.

<איתי טמקין: יש מי שיעבור על התקציב בכנסת ואם הוא יעבור על המתוכנן, שלושה רבעונים עד שתתחיל שנת התקציב עצמה.

<איתי טמקין: כלומר, התקציב יבוא ברבעון הראשון ורק ברבעון הראשון של 2019 התקציב יתחיל.

<איתי טמקין: בזמן הזה יש זמן למשרד האוצר ולמשרד הפנים לצורך העניין לטייב את התקנות, לבדוק שהן נכונות, לראות אם רוצים לעשות שינויים בתוך התקנות האלה ולכן אנחנו לא נפרסם משהו שהוא לא חלוט והוא ברמת טיוטה.

משה גפני: תודה רבה.

משה גפני: אנחנו עוברים לסעיף הבא, קרן הארנונה.

משה גפני: אדוני המנכ"ל, אנחנו העברנו כאן את החוק לאחר שנעשו בו שינוים בהסכמה.

משה גפני: היה מאוד קשה העניין הזה.

משה גפני: היו שאלות מאוד קשות ואנחנו ביקשנו שתאמר לנו, שהמשרד יאמר לנו, אתה במקרה הזה, כיצד זה מתבצע הנושא של קרן הארנונה, מי נפגע, מי לא נפגע, מה הקריטריונים.

<מרדכי כהן: ברשותך, אני אתייחס.

משה גפני: הבמה עומדת לרשותך.

משה גפני: אנחנו מחכים לזה בכובד ראש כבר שנה.

<מרדכי כהן: אני אתייחס לזה התייחסות רחבה.

לאה פדידה: שנבין, לפני שאנחנו מתייחסים.

<מרדכי כהן: אני לא רוצה להלאות אבל לכולם ברור שהמציאות קיימת עד להקמת הקרן הייתה המעוותת ביותר.

<מרדכי כהן: לפניכם הנתונים.

<מרדכי כהן: רק לסבר את האוזן, צריך להבין מה המשמעות כאן.

<מרדכי כהן: המשמעות היא שלמעשה לא היה תקציב ישירות מהמדינה לרשויות.

משה גפני: יש לכם את המצגת הזאת שאפשר לחלק לחברים?

משה גפני: בשקפים בקושי רואים.

<מרדכי כהן: ודאי.

<מרדכי כהן: כאן אתם רואים את ההיסטוריה מתי הוכרזו אותן רשויות.

<מרדכי כהן: המציאות הייתה ש-61 רשויות נהנו מכיוון שהיה להן מתקנים וארנונה מלאה וזה יצר את העיוותים שכולנו מכירים עד שבג"ץ התערב וכולי.

משה גפני: זאת אומרת, הייתה יכולה להיות רשות מקומית עשירה שהיו לה מתקנים וקיבלה כסף נוסף.

<מרדכי כהן: הייתה יכולה להיות מציאות בה רשות, בתחילת הדרך היו בה עולים, בשנות ה-50, נגמר הסיפור, אין עולים, היא ממשיכה ליהנות מכיוון שיש לה מתקנים ויש פעמיים עיוות.

<מרדכי כהן: רשות שיש בה עולים לא מקבלת כי לא היו לה.

<מרדכי כהן: דבר נוסף, זה מתכתב לא עם כסף, עם מתקנים.

<מרדכי כהן: זאת אומרת, אם אין לך מתקנים, המדינה לא עוזרת לך.

משה גפני: פעם אמרו שנרוויח על הדרך שניתן לעיר עולים על מתקנים שיש לה.

<מרדכי כהן: אני לא רוצה להחריף את המצב.

משה גפני: הוא חריף מספיק.

<מרדכי כהן: מי שלא ראה את "סאלח כאן בארץ ישראל", זה בדיוק אותו רעיון.

<מרדכי כהן: העיוותים היו כל כך גדולים שנניח לדוגמה מעברה ליד ישוב מסוים, המעברה לימים הפכה לעיירת פיתוח, לא נהנתה ממעמד של עיר עולים אבל כיוון שבמקור המעברה הייתה צמודה לרשות מסוימת, היא נהנתה מהמשאב.

<מרדכי כהן: גם עיוותים כאלה היו.

<מרדכי כהן: ל

משה גפני: ממש שערורייה.

<מרדכי כהן: לכן בית המשפט זרק את כולם מהמדרגות ובאותו פרק זמן קצר ששר הפנים היה ראש הממשלה, הוא נתן הנחיה שחייבים לבטל את מעמד עיר עולים ולייצר מנגנון חדש וזה המנגנון החדש.

<מרדכי כהן: אני רוצה לדבר על התנאים.

<מרדכי כהן: בסופו של דבר מה שהיה, אתם חוקקתם ואנחנו לקחנו את זה ותרגמנו את זה לקריטריונים על פי לשון החוק.

<מרדכי כהן: בחוק, כפי שכולם מכירים, יש את נוסחת ההחזרה שזה די נדיר שבחוק יש ממש טבלה מפורטת, כל שנה, כל רשות.

משה גפני: אנחנו בוועדה נכנסנו כמעט לקריטריונים וזה היה בהסכמה אתכם.

משה גפני: אנחנו כולם צריכים להודות לקדוש ברוך הוא שעשינו את זה כי אחרת הייתם מקבלים הרבה ביקורת והיא מיותרת.

<מרדכי כהן: עכשיו נדרשנו יחד עם האוצר – זה היה הסיכום – ששני המשרדים יושבים ומגבשים קריטריונים.

<מרדכי כהן: ברור לכם שלקרן מהסוג הזה, דבר ראשון, צריך לפלוט רשויות איתנות.

<מרדכי כהן: קרן לצמצום פערים לא יכולה לתת תקציב לרשויות איתנות.

<מרדכי כהן: רשויות איתנות לא נכללות בקרן.

<מרדכי כהן: מצד שני, העיר כאן קודם איתי, לא יכול להיות שעוד מנגנון הקצאה יהיה כמו מענק איזון.

<מרדכי כהן: הרי יש מענק איזון ולכן כאן היינו צריכים לתת דגשים על לשון החוק.

<מרדכי כהן: אחד הדברים שאתם רואים כאן הוא שהקרן כן מאפשרת תקצוב לרשויות סוציו אחד עד שבע.

<מרדכי כהן: אם היינו רוצים להיות כמו מענק איזון, לפי ההערות שאמרו כאן קודם לאחד עד שתיים, לאחד עד שלוש, אבל רצינו לטפל בהיקף יותר רחב אל מול התכנים של הקרן, עולים וכולי.

<מרדכי כהן: יצרנו איזשהו שקלול ואפשר לראות את הפירוט.

<מרדכי כהן: זה ממש תרגום של לשון החוק לקריטריונים שקבענו.

<מרדכי כהן: נתנו משקל לסוציו, 13.5 אחוזים, לפריפריאליות כי זה באמת מבטא את המרחק מאותן רשויות חזקות ומבטא את המורכבות ואת הקשיים של הרשויות המקומיות.

<מרדכי כהן: כן התייחסנו לנושא של הכנסה נורמטיבית לנפש מארנונה כי זה מצביע על מצבה של הרשות.

רועי פולקמן: משהו בשקף לא ברור.

רועי פולקמן: אלה משקולות?

<מרדכי כהן: כן.

<מרדכי כהן: משקולות.

רועי פולקמן: כך מחולק התקציב?

<איתי טמקין: כך מחולק.

<איתי טמקין: זה פירוט של ה-100 אחוזים.

רועי פולקמן: של המשקל או איך הכסף מתחלק?

<איתי טמקין: אם יש לי שקל, 13.5 אחוזים ממנו מחולקים לפי קריטריון של אשכול חברתי.

משה גפני: רועי, למה זה לא בסדר?

רועי פולקמן: אם היית אומר שאתה עושה משקולות ולפי זה יש איזה מפתח, כאן אני מחלק.

<קריאה: אלה משקולות.

<מרדכי כהן: רועי, אולי חסר לך עוד נתון ואני חושב שלזה התייחס מנכ"ל הקליטה.

<מרדכי כהן: האם יכול להיות מצב שרשויות יכולות ליהנות ממספר קריטריונים.

<מרדכי כהן: ברור, רשות יכולה להיות גם סוציו.

משה גפני: וגם עם עולים.

<קריאה: זו החלוקה אחרי הביטול של עיר עולים.

<מרדכי כהן: כן.

<מרדכי כהן: זאת הקרן.

<מרדכי כהן: זאת לא נוסחת ההחזרה שנמצאת בחקיקה עצמה.

מוסי רז: מה זה שיעור הגירה פנימי?

<מרדכי כהן: אחד הפרמטרים שניתחנו אתם הוא שיש משקל ליציאה.

משה גפני: אולי תעבור אחד-אחד ותגיע גם לזה.

מוסי רז: הכול ברור למעט משהו שלא היה ברור.

משה גפני: מה זה באמת שיעור הגירה פנימי?

<מרדכי כהן: יש כאן איזשהו חידוש בהתייחסות לנתון הזה.

<מרדכי כהן: אנחנו יודעים שאחד הפרמטרים שמצביע על חולשה או על חוזקה של רשות מקומית, זו כניסה ויציאה.

<מרדכי כהן: היה אצלך כאן דיון בוועדת הכספים, אני מזכיר לך את תכנית הצפון, כאשר באו רשויות ואמרו שהן משקיעות בחינוך, בבגרויות וכולי, ומה הפרס שהן מקבלות?

<מרדכי כהן: שהתושבים החזקים שלהן בורחים מהן.

<מרדכי כהן: רצינו לתת ממד לפרמטר הזה כדי לסייע לאותן רשויות שמתמודדות עם האתגר הזה של יציאה וכניסה של תושבים.

<מרדכי כהן: אם רשות קולטת מתעצמת ומתחזקת, צריך פחות לתמוך בה אבל אם רשות משקיעה ובורחת לה העתודה החזקה של הרשות המקומית - - -

לאה פדידה: יש לך דוגמה של עיר?

<מרדכי כהן: ודאי.

<מרדכי כהן: תכף.

<מרדכי כהן: אלה לא תיאוריות.

<מרדכי כהן: זה מה שבעצם השר הסביר, נוסחת ההחזרה ב-2017 – 362.

<מרדכי כהן: אתם רואים ב-2018 שעדיין לא תקצבנו את הרשויות.

<מרדכי כהן: זה יהיה 185 מיליון שקלים.

<מרדכי כהן: סך הכול 500 מיליון שקלים.

<מרדכי כהן: היות וקודם התייחסתם לדיון שהיה כאן אתמול על נתב"ג, אני רוצה לומר שבסיכום שיש לנו עם משרד האוצר, השנה, בשנים הבאות, אפשרנו לעצמנו להגדיל את הקרן לצמצום פערים במידה ויהיה צורך באותה מסגרת שסוכמה עם האוצר.

<מרדכי כהן: זה מלמד שמשרד הפנים רואה בכלים הקבועים השקופים שלו על פי נוסחה כמו מענק איזון וכמו קרן את המקומות אליהם צריך לכוון כספים ולא למקומות שיש בהם שיקול דעת כי זה שקוף, זה קריטריונאלי, זה מצביע על עוצמה וחולשה של רשות מקומית.

<מרדכי כהן: עכשיו אתם רואים את התקצוב.

<מרדכי כהן: זאת ההרצה.

<מרדכי כהן: (היו"ר מיקי רוזנטל)

מיקי רוזנטל: קשה לראות, אבל בסדר.

מיקי רוזנטל: אנחנו נקבל גם עותק מהמצגת.

<מרדכי כהן: אלה הרשויות שנהנו ממעמד ערי עולים.

<מרדכי כהן: זה הוצג כאן כדי לראות לכם את הדברים עליהם דיברתם קודם.

<קריאה: אלה רשויות שנהנו לפני.

רועי פולקמן: ברור.

<מרדכי כהן: זאת נוסחת ההחזרה מגוף החוק עצמו שאתם קבעתם כאן.

<מרדכי כהן: כל רשות בפריסה השנתית שלה.

<מרדכי כהן: יש את ההרצה שהיא לא כאן, גם את זה אפשר להעביר לחברי הכנסת על אף שזה פורסם וכולם ראו את זה, מה קיבלה כל רשות מקומית ב-2017 מהקרן.

רועי פולקמן: זה מההחזרה.

מיקי רוזנטל: אנחנו נשמח לקבל את זה.

<מרדכי כהן: זאת ההחזרה ויש בה תקצוב כל רשות.

רועי פולקמן: זה אני זוכר.

רועי פולקמן: היו כאן הרבה ויכוחים.

מיקי רוזנטל: נכון שזה פורסם, גם אני זוכר שזה פורסם, אבל תעבירו לנו.

<מרדכי כהן: אני רוצה בכל זאת לא להתחמק משאלתו של מנכ"ל הקליטה.

אלכס קושניר: אני רוצה להתייחס לסוגיה הזאת של ערי עולים.

אלכס קושניר: מדברים על ערי עולים אבל בסופו של דבר כל הכסף שהוקצה הוא בסך הכול 5 אחוזים ועוד 4.5 אחוזים, בסך הכול 9.5 אחוזים למרות שמה שכתוב בחוק הוא 13 אחוזים.

אלכס קושניר: אני לא כל כך מבין כי 5 פלוס 4.5, לא מגיעים ל-13.

<מרדכי כהן: אני אסביר.

אלכס קושניר: דבר שני.

אלכס קושניר: גם ה-9.5 מחולקים כך ש-5 אחוזים הולכים לעולי אתיופיה ו-4.5 אחוזים הולכים לשאר העולים כאשר בתוך ה-4.5 אחוזים גם עולי אתיופיה נזכרים.

אלכס קושניר: זה אומר שסופרים אותם פעמיים.

אלכס קושניר: השר נתן כאן דוגמה מצוינת על עיר כמו נתניה.

אלכס קושניר: נכון, נתניה נהנית ולמה היא נהנית?

אלכס קושניר: כי היא עוברת את הסוציו 7 ויש לה הרבה מאוד אתיופים, אז נכון שהיא מקבלת.

מיקי רוזנטל: עולי אתיופיה, יוצאי אתיופיה.

מיקי רוזנטל: שמישהו לא ייעלב.

אלכס קושניר: אני מטפל בעולם כך שאצלי כולם עולים.

מיקי רוזנטל: אני בטוח שאין לך כוונת זדון.

מיקי רוזנטל: סתם אני מתקן אותך.

יוסי יונה: פוליטיקלי קורקט.

אלכס קושניר: אם אתם תסתכלו על אשכולות נמוכים יותר כמו מודיעין עלית, לוד, רמלה, עכו וירושלים, הרשויות האלה לא יקבלו תוספת כי כמו שמשרד הפנים מפרש את החוק, הוא אומר ש-13 אחוזי, אם כל הרשויות שיש בהן עולים מעל 2 אחוזים תקציב, זה בסדר.

אלכס קושניר: אבל אני מבקש לקבוע כאן ולומר שטיפול בעולים הוא אתגר נוסף לרשויות ולכן לא יכול להיות שהן גם כך חלשות ומגיעות לאותם 13 אחוזים, אז הן לא צריכות תוספת.

אלכס קושניר: ניסינו לפתור את זה אצלנו בממשלה ולצערי אני צריך לחזור למחוקק ולהעלות את השאלה האת כאן כי יש כאן בעיה בהבנה של פרשנות של החוק.

אלכס קושניר: 13 אחוזים מבחינתנו, כל סכום הקרן, 13 אחוזים, צריכים ללכת לאותם ערים בהם יש ריבוי עולים.

מיקי רוזנטל: יש לך עוד שאלות?

מיקי רוזנטל: תשאל.

מיקי רוזנטל: לא נאום.

אלכס קושניר: עד עכשיו שאלתי שאלות.

אלכס קושניר: לא נאמתי.

מיקי רוזנטל: נכון.

אלכס קושניר: עוד דבר.

אלכס קושניר: אני מבקש לשאול למה כאשר משרד הפנים ומשרד האוצר קבעו את התקנות האלה, הם לא פניו משרד העלייה והקליטה ולו בשאלה אחת כדי לקבל תשובה.

מיקי רוזנטל: תודה רבה.

מיקי רוזנטל: אדוני, בוא נתחיל מהשאלה האחרונה.

מיקי רוזנטל: נטען כאן שבכלל לא פניתם למשרד הקליטה כדי לקבל מהם נתונים או תשובות לגבי הדברים.

מיקי רוזנטל: זה נכון?

<מרדכי כהן: אני אסביר בדיוק מה קרה.

<מרדכי כהן: עת היינו בשלבי הטיוטה וסיכמתי עם מנכ"ל קליטה שאנחנו נהיה שקופים.

<מרדכי כהן: העברתי לו את החומר והוא הוציא לי מכתב עם השאלות.

<מרדכי כהן: אני רוצה להסביר למה יש כאן פער לדעתי בהבנה.

<מרדכי כהן: כאשר אנחנו קיימנו כאן את הדיונים, התעקשו חברי הכנסת – התעקשו – שלא תהיה מציאות שמשרד הפנים - - -

אלכס קושניר: לא.

אלכס קושניר: זה לא נכון מה שאתה אומר.

אלכס קושניר: החוק כאן.

<מרדכי כהן: התעקשו חברי הכנסת שלא תהיה מציאות שבסופו של דבר המשמעות היא שסך התקציב של הקרן, 13 אחוזים, ילך לעולים.

<מרדכי כהן: אמרו לנו חברי הכנסת את הדבר הבא ועל פי זה נוסחו התקנות, כשנסתכל על התמונה הכללית ונראה את הרשויות המקומיות, לא יהיה מצב שסך הרשויות המקומיות שנהנות מהקרן, יפחת מ-13.

<מרדכי כהן: במציאות אלה 38 אחוזים.

<מרדכי כהן: שנית.

<מרדכי כהן: אתם התעקשתם בדיון ואמרתם – וכך ניסחנו את התקנות יחד עם האוצר – שלא דומה עולה יוצא אתיופיה לעולים האחרים כי זה מעמיס מורכבויות על הרשויות המקומיות מכיוון שמדובר כאן בעולם שפער הכניסה שלהם הוא יותר משמעותי.

<מרדכי כהן: לכן זה 4.5 אחוזים ו-5 אחוזים.

<מרדכי כהן: על פי השלכה המשפטית, משרד המשפטים, הצוות שישב על זה, זה אחד לאחד לשון החוק, התקנות שנוסחו.

<מרדכי כהן: העירו כאן קודם – אני מדבר על חברי הכנסת הערבים שאני יכול להבין אותם והם פנו אלינו - יש שרשויות כמו כפר יונה או רשויות אחרות ואיך יכול להיות שסוציו 7 נהנה המקרן לצמצום פערים.

<מרדכי כהן: אבל זה בדיוק הסיפור.

<מרדכי כהן: במענקי האיזון העמקנו את הטיפול ברשויות המוחלשות במיוחד, 1 עד 3, בדגש על הרשויות הערביות, וכאן לא רצינו לאמץ את אותה נוסחה כי כאן צריך להתמודד עם חוסנן הכלכלי של הרשויות ועולים וזה לא אותו דבר.

<מרדכי כהן: לכן אלה לא נוסחאות זהות.

לאה פדידה: על מה הייתה הזעקה של ירוחם ודימונה?

<מרדכי כהן: השאלה הזאת לא תישאר פתוחה כי הוא הופנתה גם לשר.

<מרדכי כהן: הרשויות האלה התלוננו בזמנו על כך שנוסחת ההחזרה – זה בניגוד למה שנאמר כאן - הם דרשו שהיא תהיה סטטית לרשויות המוחלשות כמו שהם תופסים אותן.

<מרדכי כהן: לא תהיה גמילה אלא זה יישאר קבוע במשך חמש, שש, שבע שנים, המעמד שלהן של ערי עולים.

<מרדכי כהן: אבל מה אמר בג"ץ?

<מרדכי כהן: זאת מהות החוק.

מיקי רוזנטל: מדברים כאן ברשות דיבור.

מיקי רוזנטל: בואו ננהל דיון מסודר.

לאה פדידה: אני שאלתי שאלה והוא עונה לי.

לאה פדידה: אני לא מצליחה לשמוע.

לאה פדידה: אתה אומר שבעצם ירוחם ודימונה אכן נפגעו כי אין לא ערי עולים יותר?

<מרדכי כהן: הם דרשו נוסחת החזרה קבועה שלהם לא תהיה הפחתה.

<מרדכי כהן: התשובה שהם קיבלנו אמרה תמתינו לקריטריונים ותראו שחלקכם, החלשות, יוצאות מהקרן.

<מרדכי כהן: עובדה שהטענות האלה נפסקו כשהן קיבלו את התקציב בסף 2017 והן ראו שהן מקבלות חלק מנוסחת ההחזרה וחלק מהקרן.

<מרדכי כהן: מי לא מקבל מהקרן?

<מרדכי כהן: החזקות שהיה לגביהן עיוות.

<מרדכי כהן: לזאת בדיוק הייתה הכוונה.

מיקי רוזנטל: שאלה נוספת לחבר הכנסת רז.

מוסי רז: אני רוצה לשאול את השאלה ההפוכה.

מוסי רז: קודם כל, חסר כאן משהו מאוד בסיסי.

מוסי רז: הרי הוצאות של רשויות מקומיות נגזרות ממשהו.

מוסי רז: למה הן קיימות?

מוסי רז: הן נותנות חינוך, הן נותנות רווחה.

מוסי רז: יש התייחסות למדדים סוציו-אקונומיים אבל אין התייחסות לדוגמה למספר ילדים, לאחוז הילדים ברשות.

מוסי רז: יש רשויות עם הרבה ילדים והן צריכות יותר עזרה ויש רשויות עם פחות ילדים והן צריכות פחות עזרה.

מוסי רז: אין התייחסות למספרי הקשישים.

מוסי רז: השאלה השנייה היא לגבי סיפור העולים מן הצד השני.

מוסי רז: כאן בעצם יש 9.5 אחוזים וה-9.5 אחוזים הללו אנחנו מוחקים את כל הרשויות הערביות.

<מרדכי כהן: שאלת שלוש שאלות, כמעט ארבע שאלות ואני אתייחס בצורה מסודרת.

<מרדכי כהן: ראשית, שימו לב מה אתם עושים.

<מרדכי כהן: בדיון על משרד הפנים כל לקרן לצמצום פערים בין רשויות מקומיות, אתם מעלים סוגיות של חינוך כשיש משרד שאמור לטפל בנושא הזה.

מוסי רז: רשויות מקומיות לא משלמות על חינוך?

רועי פולקמן: צמצום פערים על ילדים, זה לא התפקיד של הקרן הזאת לעשות את זה.

<מרדכי כהן: אני אתייחס לבסיס הנתונים כי זה כן חשוב.

<מרדכי כהן: בסופו של דבר זה בדיוק ההבדל בין קרן למענק האיזון שמגיע ל-3,2 מיליארד שקלים ושם אנחנו כוללים רשימה ארוכה של פרמטרים כמו חינוך וכולי וכולי וכולי.

<מרדכי כהן: סוציו, לא בצורה חד ממדית כפי שהוצג כאן.

<מרדכי כהן: יש רשימה ארוכה של פרמטרים ולכן כאשר אתה רואה את מענק האיזון הוא בעיקר בהיקפים המשמעותיים ביחד לגודל האוכלוסייה ולאן הוא הולך?

<מרדכי כהן: לרשויות ערביות, פריפריאליות, מוחלשות, חרדיות.

<מרדכי כהן: אני לא אוהב את הביטוי עיירות פיתוח אבל גם לעיירות פיתוח.

<מרדכי כהן: הן מקבלות את מרב התקציב.

<מרדכי כהן: כאן הייתה מציאות מעוותת אחת שבוטלה ונדרשנו להתקין תקנות, לקבוע קריטריונים שבין היתר מתייחסים לעניין עולים.

<מרדכי כהן: זאת לא קרן לסיוע לעולים לרשויות מקומיות.

<מרדכי כהן: בין היתר להתייחס גם לפרמטר הזה.

<מרדכי כהן: חברי הכנסת שישבו כאן על המדוכה אמרו בין היתר נשמע סביר.

מיקי רוזנטל: דבי, את רצית לשאול שאלה?

מיקי רוזנטל: הבהרה?

<דבי גילד חיו: כן.

<דבי גילד חיו: הדברים נאמרו.

<דבי גילד חיו: משפט אחד.

<דבי גילד חיו: (היו"ר משה גפני)

משה גפני: מנכ"ל הקליטה דיבר?

מיקי רוזנטל: דיבר.

משה גפני: לעניין?

אלכס קושניר: לא קיבלתי תשובות לצערי הרב.

מיקי רוזנטל: הוא דיבר.

מיקי רוזנטל: הוא טוען שהוא לא קיבל תשובות אבל אני לא יכול לפתור את הבעיה הזאת.

רועי פולקמן: כי הקרן לא נועדה לטפל בעולים.

רועי פולקמן: לשם כך יש את משרד הקליטה שצריך לעזור לעולים.

אלכס קושניר: אבל 13 אחוזים, זה אפילו לא בין היתר וגם ה-13 אחוזים האלה לא מתבצעים.

<קריאה: אתם מקבלים את רוב הכסף לעולים.

אלכס קושניר: 13 אחוזים בגלל קריטריונים אחרים.

אלכס קושניר: אני טוען, וכמי שמטפל בזה אני יודע, שהרשויות שמתמודדות עם קליטת העלייה, יש להן החזרים נוספים.

משה גפני: אדוני המנכ"ל, הנושא ברור.

משה גפני: אנחנו תכף נראה מה אנחנו יכולים לעזור בעניין הזה.

יוסי יונה: הערה ושאלה.

יוסי יונה: לגבי הסוגיה הזאת.

יוסי יונה: לא ברור מהי המחלוקת.

יוסי יונה: האם המחלוקת היא שאתה חושב שהאחוז שצריך להפנות לערים קולטות עלייה גדול יותר או גם כאשר הקריטריון שהיה לא מומש.

יוסי יונה: האם זו שאלה א' או שאלה ב'.

יוסי יונה: על כך מרדכי משיב לך והוא אומר לך שלדעתו לא א' ולא ב' תקפות.

יוסי יונה: כך אני הבנתי.

רועי פולקמן: כן מופיע במשקל מרכיב של עולים.

משה גפני: כן, אבל הוא מופיע במספר נמוך יותר.

רועי פולקמן: 9.5 והמנכ"ל אומר שצריך להיות 13 אחוזים.

רועי פולקמן: זה ויכוח אחד מספרי.

<מרדכי כהן: השאלה איך מפרשים את המספר.

רועי פולקמן: זה דיון אחר.

יוסי יונה: אני באמת מברך על החוק הזה.

יוסי יונה: זה אחד החוקים המאוד מאוד צודקים שנעשו על ידי הכנסת וכל מי שהייתה לו יד בכך שהדבר הזה קודם, יבורך או תבורך.

יוסי יונה: זה חשוב לומר.

משה גפני: לא היה קל.

יוסי יונה: לא היה קל.

יוסי יונה: אבא שלי היה אומר שמה שהולך בקלות, לא שווה את זה.

יוסי יונה: היה קרב איתנים להגיע לישורת האחרונה.

יוסי יונה: מרדכי, לך ולשר, כל הכבוד על העניין הזה.

יוסי יונה: השאלה שלי אינפורמטיבית.

יוסי יונה: האם בסופו של דבר באמת עמדנו בכוונת המכוון שגם ארנונה של משרד הביטחון בתוך הקרן?

<מרדכי כהן: אין הבחנה בין המשרדים לעניין הזה.

יוסי יונה: הארנונה הממשלתית שמשרד הביטחון משלם, גם היא הועברה לקרן?

<מרדכי כהן: אלה שתי שאלות.

<מרדכי כהן: בכל מה שקשור לערי עולים, אין הבדל.

<מרדכי כהן: בעצם זה לא משנה אם זה בריאות או משרד הביטחון.

<מרדכי כהן: ברגע שביטלנו את מעמד העולים, יש את נוסחת ההחזרה ועם השנים הכול יהפוך להיות קרן.

<מרדכי כהן: היה עוד דיון צדדי בדיון והוא האם אנחנו נצליח מול משרד הביטחון יחד עם האוצר לייצר פיילוט שהוא הרבה יותר דרמטי שבו בעצם אנחנו אומרים למשרד הביטחון בוא נעשה הקפאת מצב כי יש את כל המאבק הזה בין רשויות למשרד הביטחון, כן מודדים, לא מודדים, מה קורה שם, ונעשה מיני רפורמה של צמצום מספר סיווגים למשרד הביטחון וכולי.

<מרדכי כהן: לצערי כאן אנחנו לא אנשי בשורה ואמר קודם השר שכבר לא יהיו פיילוטים אלא יש צוות שיושב מטעם הממשלה.

משה גפני: את זה צריך לתקן.

יוסי יונה: המשמעות היא שהארנונה הממשלתית עוברת?

<מרדכי כהן: אתה מדבר על כסף.

<מרדכי כהן: זה לא יהיה ברפורמה של הארנונה.

יוסי יונה: לא הבנתי.

יוסי יונה: הארנונה שמשרד הביטחון משלם לישובים, האם היא נכללת באופן מלא?

<מרדכי כהן: לא.

<מרדכי כהן: רק במסגרת ביטול ערי עולים.

משה גפני: דוקטור חנן גינת, ראש מועצת חבל אילות.

משה גפני: בקצרה כי המנכ"ל צריך לצאת וזה לא בסדר מה שאני עושה לו עכשיו.

<חנן גינת: המבט גדול צריך להיות על מנוע הצמיחה והאפשרויות.

<חנן גינת: אנחנו לוקים בזה מאוד בחסר.

<חנן גינת: רשות גדולה ורחוקה מאוד.

<חנן גינת: ראינו אתמול גם את מדד הפריפריאליות ולצערי זה לא מוחל.

משה גפני: על מה אתה מדבר?

<חנן גינת: מנועי צמיחה במבט קדימה של מי שגר רחוק ויש קושי גדול במנועי צמיחה.

<חנן גינת: אני מזמין את כל הוועדה, כולל חבר הכנסת גפני, לבוא לבקר בחבל אילות.

משה גפני: נבוא בעזרת השם אבל תן לי לסיים כאן כמה בעיות.

משה גפני: אני מסובך עכשיו עם הגיוס.

רועי פולקמן: מילה על דבריו של חנן.

רועי פולקמן: שהוא אומר מנועי צמיחה, הכוונה היא לתהליכים שמנפקים ארנונה.

רועי פולקמן: אומרים שאם אנחנו פוגעים בזה, אין לנו אלטרנטיבות ויש לנו רשויות, מה הפוטנציאל.

רועי פולקמן: אם יש רשויות שיש להן פוטנציאל, בעצם אומרת המדינה תפתחו את הפוטנציאל הזה.

רועי פולקמן: אם אין לכן פוטנציאל, תפצו אותנו על זה.

רועי פולקמן: זו טענה נכונה.

<דבי גילד חיו: על אף זה שהקרן היא חשובה ונכונה ואתם מברכים על ההסכמות הפוליטיות שבעצם אפשרו לקדם אותה - - -

משה גפני: מה זה הסכמות פוליטיות?

משה גפני: לא הבנתי.

<דבי גילד חיו: שיהיה פיצוי במשך שש שנים.

משה גפני: אגב, אני לא מקבל את כל האמירה הזאת, אמירה פוליטית.

משה גפני: כל דבר הוא פוליטי.

משה גפני: מה זה פוליטי?

משה גפני: או שאנחנו עושים דבר נכון או שעושים דבר לא נכון.

משה גפני: כמו שזה אומר לי על חוק הדיון שאנחנו מביאים חוק פוליטי.

משה גפני: פוליטי.

משה גפני: ישראל ביתנו לא מתנהגת פוליטי, רק מקצועי.

משה גפני: מה פוליטי?

משה גפני: את יודעת כמה עבדנו על החוק הזה?

<דבי גילד חיו: תן לי לומר משהו.

<דבי גילד חיו: אני עומדת מאחורי זה.

<דבי גילד חיו: בעצם מה שקרה זה, והקריטריונים המפורטים האלה משקפים את זה, זה שהכספים האלה, הוחלט שצריכים ללכת לפי קריטריונים הרבה יותר רחבים ולצמצם פערים ברשויות והקריטריונים מאוד יפים והתקנות מאוד יפות.

<דבי גילד חיו: אלא מה, בשביל להצליח להעביר היבט פוליטי, עשו פשרה.

<דבי גילד חיו: אמרו, בסדר, מעכשיו עד 2024, יכול להיות שבעולם הפוליטי זה נחשב מאוד מעט זמן שש שנים אבל בעיני זה זמן די ארוך לרשויות מקומיות ובכלל, רוב הכסף, שני שלישים – ולכן אני גם מתפלאת על מנכ"ל משרד הקליטה עם הטענות שלו – מהכסף, 360 מיליון שקלים, שזה מנוגד בכלל לתפיסה שהייתה בבג"ץ, ממשיך ללכת לערי עולים.

<דבי גילד חיו: נכון, לא לכולן, לא לאלה שאין להן עולים וכולי, אבל עדיין רוב הכסף, סכומי עתה, מגיע.

משה גפני: הטענה של מנכ"ל משרד הקליטה היא שההחלטה הייתה שיש 13 אחוזים ומה שקורה בקריטריונים הוא שיש 9.5 אחוזים.

<דבי גילד חיו: אני מבינה, אבל אני אומרת שזה קצת מצחיק.

<דבי גילד חיו: הוא יודע מה יהיה ב-2025, שלא לדבר על זה שמתוך הקטע העודף הוא כבר מקבל את הכספים האלה, שזה כסף תוספתי, ובינתיים הוא מקבל עוד 50 מיליון שקלים.

<דבי גילד חיו: אני אומרת משהו אחר.

<דבי גילד חיו: עד 2024 זה פרק זמן אדיר.

<דבי גילד חיו: אני יודעת שאתם לא בקלות משנים טבלאות.

משה גפני: אני אבקש בסיום הדיון ממנכ"ל משרד הפנים לנסות לבדוק לצמצם את הזמן.

משה גפני: אני משבח את העבודה שהם עשו אבל אני אבקש ממנו, בסיכום הדיון, לנסות לצמצם את הזמן.

יוסי יונה: ביקשת גם באמצע.

משה גפני: אמרתי מה אני אבקש.

משה גפני: תודה רבה.

<קריאה: אני רואה שהשר הלך והיה חשוב לנו לדבר בפניו.

משה גפני: הוא ישב כאן זמן רב.

<קריאה: אני חושב שהנושא הוא גם קרוב אליך וגם קרוב אלינו הנכים.

<קריאה: דיברנו על פטור מארנונה לנכים.

משה גפני: נכון.

<קריאה: וזה עומד במשרדו של השר עצמו לחתימה.

<קריאה: ישבה ועדה, סיכמה דברים ועדיין אין לנו חתימה.

משה גפני: תודה רבה.

משה גפני: המנכ"ל, אתה צריך להשיב על זה.

משה גפני: אני אתו בעניין הזה וגם השר כנראה אתו.

משה גפני: מרכז השלטון המקומי.

משה גפני: תציג את עצמך.

<איתי חוטר: סמנכ"ל כלכלה, מרכז השלטון המקומי.

<איתי חוטר: אדוני, ישבו במשך שנה מיטב המוחות על התקנות האלו.

<איתי חוטר: המסמך הזה שנקרא תקנות ההתייעלות הכלכלית, שעוסק בכללי חלוקת הקרן לצמצום פערים, פורסם כטיוטה להערות הציבור באמצע חודש דצמבר שנה שעברה, קרי, כמעט שנה יושבים על המסמך הזה.

<איתי חוטר: הוא פורסם להערות הציבור ונתנו שבוע ימים ללמוד מסמך עב כרס שכולל קריטריונים שאני אומר לך, כמי שמכיר את נוסחת מענק האיזון, את נוסחת גדיש, היא כמעט מורכבת כמו נוסחת גדיש.

<איתי חוטר: אלא מה, הבעיה היותר גדולה של התקנות האלו היא שיש בהן הרבה מאוד נתונים כאשר אין לאף אחד במדינת ישראל פרט למשרד הפנים ואולי גם למשרד האוצר גישה לנתונים האלה.

משה גפני: אתה מבקש לדחות את זה.

<איתי חוטר: אני אומר שלאף רשות מקומית בישראל אין יכולת לבחון האם יש התאמה בין המספר שהועבר לה לתקציב, לחשבון הבנק, לבין המספר שאמור לצאת במסגרת הנוסחה הזאת.

<איתי חוטר: שום יכולת.

משה גפני: תודה.

משה גפני: אדוני המנכ"ל, אני משבח אתכם על העבודה הזאת.

משה גפני: בניגוד למה שאמר מר חוטר, אני משבח את העבודה.

משה גפני: באמת נעשתה עבודה.

משה גפני: אני עקבתי אחרי זה כל הזמן ועקבתי אחרי זה כל הזמן כיוון שהיו כאן טענות בוועדה וטענות קשות.

משה גפני: הגיע לכאן דיון מהיר, בניגוד למה שסוכם, משרד הפנים לא עושה את מה שהוא נדרש לעשות בחקיקה.

משה גפני: החקיקה הייתה קשה.

משה גפני: זה לא פשוט ואתה יודע את זה.

משה גפני: אתה שלטון מקומי.

משה גפני: אתה יודע מה המשמעות כלפי כל רשות מקומית כשזה יכול להיות קריטי.

<איתי חוטר: אין ספק.

משה גפני: משרד הפנים עשה את העבודה ואני רציתי שהם יסיימו אותה.

משה גפני: מה לעשות, אנחנו צריכים לאשר עכשיו תקציב בשבועיים וחצי כאשר באופן עקרוני צריך לאשר תקציב ב-60 ימים.

משה גפני: זאת תמונת המצב.

משה גפני: נראה אם נעמוד בזה או לא נעמוד בזה.

משה גפני: יכול להיות אולי שנדחה את זה לקיץ.

משה גפני: נראה.

משה גפני: אני עוד לא יודע מה לומר, אבל בינתיים זאת תמונת המצב.

משה גפני: העבודה שנעשתה בעניין הזה היא עבודה טובה.

משה גפני: אני מבקש כמה דברים.

משה גפני: אני משבח את זה.

משה גפני: אם אתה אומר לי שאתה לא יכול, אתה לא יכול.

משה גפני: אני לא רוצה שמשהו יידחה.

משה גפני: אבל אם אפשר לצמצם את הזמן, צריך לצמצם אותו.

משה גפני: אם אפשר כי יש כאן עיוות שאותו מתקנים אבל עושים זאת בהרבה זמן.

<מרדכי כהן: אני מזכיר לך על מה התעקשתם.

<מרדכי כהן: שתהיה הוראת שעה.

משה גפני: אין לי טענות.

משה גפני: תבחן את זה.

משה גפני: לשם כך הקדוש ברוך הוא נתן שכל לבן אדם.

משה גפני: אולי קודם אי אפשר היה ואולי עכשיו אפשר.

משה גפני: אם אתה יכול להעלות יותר את האחוז של העולים.

משה גפני: אם אפשר.

משה גפני: אני מסכים שהיום הקריטריון הוא שונה.

משה גפני: אנחנו לא בשנות ה-50.

משה גפני: היום זה שונה וככל שהזמן מתארך, העולים, כמו שאתה אומר, הם באחוזים הרבה יותר גבוהים.

משה גפני: זה בסדר.

משה גפני: אם אפשר להעלות את זה כי על פניו זה נראה עיוות.

משה גפני: אם אתה יכול לענות על השאלה לגבי הנושא של חתימת השר על פטור מארנונה לנכים.

<מרדכי כהן: אכן זה על שולחנו.

<מרדכי כהן: אני לא רוצה לומר משהו שהוא לא אחראי.

<מרדכי כהן: אני בודק ואני חוזר עם תשובה.

משה גפני: תבדוק ותאמר לנו.

משה גפני: בסדר.

משה גפני: סיכום.

<מרדכי כהן: שימו לב מה היה כאן.

<מרדכי כהן: יכולנו לאבד הקצאה של 138 מיליון שקלים לרשויות.

<מרדכי כהן: הרי מה זה היה?

<מרדכי כהן: הגענו לסוף שנה ואם לא היו נחתמות התקנות, לא היינו יכולים לתקצב את הרשויות המקומיות.

<מרדכי כהן: עשינו את הכול בלחץ זמנים משוגע.

<מרדכי כהן: יש כאן משרד משפטים, ניסוחים וכולי.

<מרדכי כהן: זמן לא היה חודשים ארוכים לשימוע אבל מה שאנחנו באמת מחויבים לעשות או כל פרק זמן מוגבל.

<מרדכי כהן: אבל בסופו של דבר סיימנו עם זה ורשויות ב-2017 שחיכו לזה כל כך הרבה, תוקצבו.

<מרדכי כהן: לגבי נוסחה מסובכת או לא מסובכת.

<מרדכי כהן: אני לא מצליח להבין את הטענה.

<מרדכי כהן: אנחנו נשענים על נתוני למ"ס, רשות אוכלוסין, הכול מפורסם.

מוסי רז: לא.

מוסי רז: חד משמעית לא.

<מרדכי כהן: אז חד משמעית לא.

מוסי רז: אחוז העולים מאתיופיה, זה לא נתחון שמפורסם על ידי הלמ"ס.

<מרדכי כהן: בסדר.

<מרדכי כהן: על פי מקור אחר.

<מרדכי כהן: אין כאן כל הסתרה של נתונים או משהו מהסוג הזה.

<מרדכי כהן: לגבי הסיפור של שינויים.

<מרדכי כהן: הרי אתם התעקשתם.

<מרדכי כהן: הרב גפני, אתה אמרת בוא ניתן לקרן להתנהל.

<מרדכי כהן: יכול להיות שיהיה שכל בעוד שנה-שנתיים.

<מרדכי כהן: לכן יש כאן תחנת בדיקה.

<מרדכי כהן: לכן זאת הוראת שעה.

<מרדכי כהן: זה כל הרעיון.

משה גפני: זה רעיון נכון מה שאמרתי.

<מרדכי כהן: אתה התעקשת על זה.

רועי פולקמן: מילה אחת על הפטורים.

רועי פולקמן: המנכ"ל, כל שבוע מגיעות הצעות.

רועי פולקמן: אתמול הגיע אלי חבר כנסת שדווקא שייך למפלגתו של שר הפנים עם עוד הצעת חוק שמדברת על פטורים מארנונה ועל הקלות בפטורים בארנונה.

רועי פולקמן: זה קורה כל שבוע.

רועי פולקמן: בסוף צריך לתעדף.

רועי פולקמן: היה דיבור על פטור מארנונה לעמותות בכל מיני מנגנונים שלא ידרשו את אישור המחוז.

רועי פולקמן: אי אפשר להתנהל כך.

רועי פולקמן: אני אומר שצריכה להיות עמדה ברורה לגבי העניין הזה.

רועי פולקמן: אני התנגדתי לחתום על הצעת החוק הזאת אתמול וכל שבוע, זה מדהים שזה עוד מגיע.

<מרדכי כהן: רק שלא נצייר כאן איזה תיאור שהוא לא מדויק כי כל המהלכים - - -

רועי פולקמן: לא.

רועי פולקמן: כל עמותה צריכה לקבל עכשיו פטור מארנונה בכל תנאי?

<מרדכי כהן: כל המהלכים שתוארו כאן קודם, כולם יודעים את זה, זאת עבודה משותפת של משרד הפנים ושל משרד האוצר.

<מרדכי כהן: שני השרים.

<מרדכי כהן: גם השר כחלון וגם השר דרעי היו מעורבים בפרטים ובתקנות.

<מרדכי כהן: לגבי קבוצות לחץ, יש היסטוריה של כמה קבוצות.

משה גפני: תודה אדוני המנכ"ל.

משה גפני: אני ממש מודה לך.

משה גפני: רבותיי, אני מבטל את הישיבה ביום ראשון.

משה גפני: לא תהיה ישיבה ביום ראשון, לא בתענית אסתר ולא ביום ראשון.

<קריאה: למה אין ישיבה?

משה גפני: אני לא רוצה לעשות ישיבה.

משה גפני: יכול להיות שאני אעשה ביום ראשון ישיבה בה נסכם את כל הדברים שהיו שנויים במחלוקת בדיונים הקודמים ונצטרך להחליט בישיבה הזאת מה עושים עם הדברים האלה כמו נקודות זיכוי, כמו הסיפור של רשות שדות התעופה.

משה גפני: אני שוקל את זה, אבל בינתיים את מה שיש, אני מוריד.

מוסי רז: אם יעבור חוק הגיוס ביום רביעי, תהיה ישיבה?

משה גפני: אני רוצה שחברי הוועדה ידעו שנהגו אתי שלא בהגינות.

משה גפני: שר האוצר כתב לי על העלאת גיל הפרישה, שהוא מבקש שאני אקיים את הדיונים.

משה גפני: קיימתי דיונים, הצלחתי להביא למצב שבו אחרי חודשים ארוכים, עבודה מאומצת, חברי הוועדה כולם ללא יוצא מן הכלל, קואליציה ואופוזיציה.

משה גפני: לא רק חברי הכנסת הגברים אלא גם חברות הכנסת הנשים שהן היו אלה שנלחמו נגד העלאת גיל הפרישה, הסכימו להעלאת גיל הפרישה בתנאים מסוימים שאגף תקציבים לא אהב את התשלום בעניין הזה אבל זה לפי דעתי הכיוון אליו התכוון שר האוצר כשהוא אמר לי שאעשה את הדברים האלה.

משה גפני: אחרי שהדברים האלה נעשו, סיכמנו כאן בוועדה – הרי אין לי דרך אחרת ליישם את זה אלא דרך חקיקה – ועשינו חוק, עשתה אותו היועצת המשפטית של הוועדה וכל חברי הוועדה חתמו עליו וביקשתי שזה יבוא לקריאה טרומית.

משה גפני: בא אלי אגף התקציבים ואמר שזה הרבה כסף וזה גם לא נכון מקצועית.

משה גפני: בסדר.

משה גפני: לא כל החכמה נמצאת אצלי, אבל אמרתי שיאשרו את זה בקריאה הטרומית, זה יבוא לכאן לוועדה ואני לא אעשה חוק שאני מעלה את גיל הפרישה ואני הולך למלחמה עם חברי הוועדה.

משה גפני: אני אנסה לשכנע.

משה גפני: אם נגיע להחלטה כאן בוועדה שאפשר לשנות בדרך בה אגף התקציבים טוען והסכמה של חברי הוועדה, הייתי הולך על זה.

משה גפני: פעמיים זה היה בוועדת שרים לחקיקה ופעמיים דחו את זה.

רועי פולקמן: דחו את הדיון.

משה גפני: מה זה משנה מה דחו?

משה גפני: דחו.

רועי פולקמן: יש הבדל.

רועי פולקמן: דחו את הדיון.

משה גפני: דחו, אין בעיה.

משה גפני: אני רק אביא לכאן כמה כסף זה עולה למדינת ישראל.

משה גפני: נביא את כוכבי והוא יגיד כמה כסף עולה למדינת ישראל כל עוד לא מעלים את גיל הפרישה מבחינת הקרנות שהוא מופקד עליהן.

משה גפני: אני לקחתי את זה על עצמי כי אין לי פריימריס.

משה גפני: אני יכול לבוא ולומר שאני מעלה את גיל הפרישה, עם כל התנאים וכל מה שנלווה.

משה גפני: אגף התקציבים רוצה ללכת אתי בדרך הזאת, זה בסדר.

משה גפני: יהיה כתוב בפסוק, את גבי נתתי למכים.

משה גפני: בסדר.

משה גפני: שיעשו.

לאה פדידה: בנצרות אתה נותן את הלחי השנייה.

משה גפני: אני לא בנצרות.

משה גפני: אני ביהדות.

משה גפני: לכן אמרתי את הפסוק.

משה גפני: המציאות הזאת היא מציאות שאגף התקציבים טועה, ולמה הוא טועה?

משה גפני: מכיוון שאם זה היה בא לכאן לדיון, זה היה מאושר בוועדת שרים ואני מתחייב שאני לא ממשיך בדרך הזאת בלי דיון מסודר בו נוכל לשכנע האחד את השני.

משה גפני: אבל כנראה שהמצב הוא שונה ולכן אני אעשה גם בתקציב מה שאני רוצה ואני לא בטוח שנאשר אותו בזמן.

משה גפני: יכול להיות שנדחה אותו לקיץ.

משה גפני: תודה רבה.

משה גפני: הפסקה עד השעה 13:00.